timestamp: atn

url: =Mbarek Gamar i Tiɣremt-La Cité « Tiddukla tadelsant Adrar n Fad, nezmer ad s-nsemmi tasdawit n teqbaylit... ».\nMhenni le Jeu 7 Jan - 17:06\nMbarek Gamar d yiwen seg gar yimedyazen iḥemmlen lasel akked uqeddic. Ilul ass n 07 furar 1961, di Tizi Wezzu, tamnaḍt n Micli. Tusa-d tegnit ad nesqerdec yid-s awal, nefka-s kra n yisteqsiyen, yerra-d fell-asen s ucmummeḥ. Aṭas n temsal iɣef i d-yeḥka, ad tent-afem deg tdiwennit-a.\nDi tazwara ini-yaɣ-d seg melmi tettaruḍ tamedyezt, d wamek i d-yella waya ?\nSend ad d-iniɣ seg melmi ttaruɣ tamedyezt, ahat ilaq ad d-mmeslayeɣ di tazwara ɣef wayen i yi-wwin ɣer tmedyezt neɣ d acu i d-yewwin tamedyezt ɣur-i, acku ar ass-a ur ẓriɣ ara ma d nekk i iruḥen ɣur-s neɣ d nettat i d-yusan ɣur-i ?, Cfiɣ amzun d iḍelli i tallit-nni ideg imeqqranen i d-nufa imir-n ttwalin ccna s tmuɣli tuzdirt (négative) ulama nekkini yakan d ccnawi-nni n yicennayen iqburen, war ma semmaɣ-ten-id, i yi-ǧǧan ḥemmleɣ yakan tamedyezt acku d ccnawi yesnefsusiyen nnhati n tudert qessiḥen i yettidir umdan n tallit-nni, i d-yettawin ɣef lḥif, lɣerba d tudert n yal ass s umata…. Dɣa ccfiɣ akken d aleqqaq 09 neɣ 10 iseggasen di leɛmer-iw ɛerrḍeɣ akka ad bnuɣ imeslayen cennuɣ-ten am akken d tizlit, ɣas akken awal ur yeddi d gma-s. Dɣa asmi wwḍeɣ 17 iseggasen di leɛmer-iw, mi lliɣ ɣɣareɣ deg uɣerbaz alemmas di Micli uriɣ asefru amenzu s ddaw uzwel « Ssellṭan d wakli », d yiwen n usefru ɣef umerkanti iḥeqqren aẓawali.\nAwi-yaɣ-d cwiṭ seg-s …\nHattan tseddart tamenzut deg-s :\nKeççini maççi d sselṭan\nNekkini maççi d akli\nГas ma keçç d bu yimelyan\nNekk xusseɣ d aẓawali\nNekk d keçç ɣur-i yiwen\nGar-aneɣ amgared ur yelli\nMa yella teṭṭfeḍ igenwan\nSerreḥ-asen ad d-ɣlin fell-i\nIhi, bdiɣ ttaruɣ tamedyezt seg useggas 1977, dɣa deg useggas-nni almi 1989 uriɣ ddeqs n yisefra ɣef tayri, tummast, ansayen, tajaddit d yisental-nniḍen icudden ɣer tmetti, ma deg 1990 almi 1999 ur uriɣ ara ula d yiwen n usefru acku lliɣ d axeddam di Tmenɣest (Tamanrasset) u tahregt din teǧǧa-yi. Ma di 1999 ar ass-a ur ḥbiseɣ ara tira n tmedyezt, ulac ahat yiwen wass ideg ur uriɣ ara xersum cwiṭ deg usefru, tuɣal tira n tmedyezt tezdeɣ deg yidammen-iw, am akken ara d-iniɣ daɣen d akken lliɣ ttaruɣ kan i tili, d amedyaz amuffir deg 1977 almi d dujember 2011.\nD anwa asentel i tettaruḍ s waṭas?\nAsentel iɣef uriɣ s waṭas d ayen icudden ɣer wansayen d tjaddit s umata, tummast d wayen yerzan timetti, d acu kan am yimedyazen akk-nniḍen, uriɣ ɣef ddeqs n yisental yemxalafen.\nAcimi d winna i k-iḥuzan?\nUriɣ aṭas ɣef wansayen d tjaddit acku d aẓar n tummast-nneɣ , syinna yakan i d-nekka, deg yisefra i d-ttawiɣ ɣef waya ççuren d imeṭṭi d usḥissef ɣef yizuran ineggren yiwen yiwen, dɣa Mass Meḥruc Ḥasan asmi yeɣra isefra-inu isemma-yi Imesḥissef. Ma nniɣ-d iḥuza-yi usentel-agi acku cuddeɣ nezzeh ɣur-s u yal mi ara yenger kra icudden ɣer tallit yezrin ttḥulfuɣ d amur deg-i i ineggren, d abruy deg umezruy ideg ttekkiɣ i yettwattun, d tummast taqbaylit i yettfakkan cwiṭ cwiṭ.\nDeg tmedyezt-ik nufa mazal teṭṭfeḍ deg uɣanib aqbur, ini-yaɣ-d tkecmeḍ deg utrar daɣen?\nD tidet, uriɣ ayen din s uɣanib aqbur acku d winna yakan i yes-s d-bdiɣ isurifen-iw imenza di tmedyezt u yes-s i d-ssefraɣ i teɣzi n waṭas n yiseggasen, maca seg 2011 ar da nerra-d tamuɣli ɣer uɣanib atrar d tmedyezt tatrart, aya segmi nettas ɣer tfaskiwin n tmedyezt ama deg Uqbu neɣ deg At Smaɛel neɣ anda-nniḍen, din yakan i d-nelmed aṭas n tɣawsiwin tatrarin icudden ama ɣer uɣanib ama ɣer tmedyezt s umata, u tajmilt ad tuɣal i yimedyazen ilemẓiyen i d-yewwin aṭas n umeynut i tmedyezt taqbaylit, ad d-bedreɣ kra deg-sen akka am Ḥusin Luni, Salim Benxlifa, Saleḥ Luni, Xeṭṭabi Ḥmed, Taɛerqubt Qasa, Mhenni Xalifi, Agcaryu Murad u ɣer tmedyazin anaf Salima Dali, Katia Tuwwat, Samira Mehdi, Salma Xabar d wiyaḍ-nniḍen… Am akken daɣen tajmilt ad tuɣal i tdukliwin tidelsanin i yettnaḍaḥen deg unnar akken ad tennerni teqbaylit d tmedyezt taqbaylit ladɣa tiddukla tadelsant Adrar N Fad i nezmer ad s-nsemmi taseddawit n teqbaylit…..\nAsefru ɣur-k d acu-t?\nAsefru neɣ tamedyezt ɣur-i di tazwara ad d-iniɣ d taẓuri u d taqacuct n wawal, d tameslayt-nni yemgaraden ɣef tinna n yal ass, asefru ɣur-i d aḥulfu-nni d-yettuɣalen d awal yessakayen win iɣeflen d win yegnen, d awal yesduqqusen tameẓẓuɣt yeɛɛuẓgen, d awal itekksen calwaw i tmuɣli yeddreɣlen, d awal d-yessekfalen lbaḍna yeffren, d tameslayt yezzuzzunen s wawal iweznen akked d tugniwin icebḥen tettwali-t tiṭ i d-yettmuqulen s daxel n umedyaz. Asefru yezmer ad yili d tarsast ijerrḥen am akken i yezmer ad yili d tajbirt n leǧruḥ. Asefru ɣur-i daɣen d aṭṭan war tujjya yettḥazen imedyazen. S umata akka i ttwaliɣ anamek n usefru.\nSkud d amedyaz i telliḍ, war ccek d imeɣri, d anta tamedyezt i teɣɣareḍ, i tḥemmleḍ daɣen?\nГɣareɣ akk timedyazin i d-ttafeɣ sdat-i, ɣriɣ aṭas n tmedyazin n 3 tutlayin i ttaruɣ (Taqbaylit, Taɛrabt d Tefransist), ɣriɣ tamedyezt n Ccix Muḥend Ulḥusin, Si Muḥ Umḥend, Lbacir Amellaḥ, Yusef Uqasi, Muḥ Saɛid Amlikec…. Niẓar Qebbani… Victor Hugo, Rousseau, De Lamartine, Baudelaire, Mallarmẓ… Ma d tamedyezt iḥemmleɣ aṭas d tinna i d-ṭṭḍeɣ di teqbaylit ladɣa tin n Ccix Muḥend Ulḥusin iwerrken d timsirin….\nD anti tifaskiwin n tmedyezt ideg tettekkiḍ yakan?\nSi dujember 2011 ar ass-a ttekkiɣ yakk di tfaskiwin n tmedyezt i d-ssuddsent tdukkliwin tidelsanin Itri n Uqbu, Adrar N Fad, Lbacir Amellaḥ, Smaɛil Azikiw, At Wasif, Imecddalen d kra n temliliyin n tmedyezt i d-yettilin si tegnitt ɣer tayeḍ di temnaḍin-nniḍen.\nNnig tmedyezt tettaruḍ ayen nniḍen ?\nNnig n tmedyezt ttaruɣ tasrit, xeddmeɣ daɣen tisuqqilin seg tutlayin n teɛrabt d tefransist ɣer teqbaylit.\nAhat tesɛiḍ isenfaren ɣer zdat ?\nГur-i ddeqs n yisenfaren, gar-asen ammud n isefra ara d-yeffɣen ɣur tezrigin TAMAGIT ma yebɣa Yillu di dujember 2015 neɣ di yennayer 2016 iwumi semmaɣ « 99 D ASEFRU ». Am akken ɣur-i daɣen wayeḍ n wammud n tmedyezt yewjed yakan u ara d-sezergeɣ ahat di 2016. Ma deg yimal, aql-i daɣen deg ubrid n tira n wayeḍ wammud n tmedyezt s tesrit (poésie en prose), amawal n tmeɣrut taqbaylit, u deg yisenfaren yellan deg wallaɣ-iw mazal ur ten-bdiɣ ara : tira n tullisin, tira n yinzan s tmedyezt, asekles n CD n tmedyezt (en duo) d yiwet gar tmedyazin-nneɣ. Lebɣi d tebɣest llan, awi-d kan ad nedder ad yeɣzif leɛmer, u ad tili tezmert.\nTanemmirt a Mbarek Gamar ɣef tririyin-inek, rnu-yaɣ-d Awal n taggara...\nAd m-d-iniɣ tanemmirt tageɛmirt a Kaysa ɣef tdiwennit-agi d wazal i yi-tefkiḍ. Ssarameɣ afud igerrzen i yal yiwet d yiwen i iqeddcen deg unnar i wakken ad tennerni teqbaylit d yidles amaziɣ s umata... Tanemmirt i i Tiɣremt.\nTesteqsa-t Kaysa Xalifi i Tiɣremt


url: =Ad d-tili tfaska n tazart - La Dépêche de Kabylie\nAccueil Tamazight Ad d-tili tfaska n tazart\nAd d-tili tfaska n tazart\nAd d-theggi temnaḍt n Bni Mɛuc tafaska n tazart ara d-yilin ɣef teɣzi n semmus n wussan, seg 1 ar 5 tuber 2019. D taẓrigt tis 17 ara d-yezzin aseggas-a, imi nuɣ tannumi yal aseggas akka imir-a tessuddus-d temnaḍt-a i d-yezgan deg tama n Ṣedduq leqdic-agi. D tiddukkla tadelsant Figuiculteur n Bni Mɛuc ara as-yilin i lmendad i tfaska-a s tallelt n tɣiwant. Ɣef wakken i d-nnan kra seg yimsuddsen n leqdic-a, “Ahil ad yili d anesbaɣur, ad neɛreḍ amek ara yif tidwilin yezrin”. Deg wahil, ad d-tili temsikent ɣef teɣzi n yakk ussan n tfaska, aṭas n tewsatin n tazart ara d-yersen deg temsikent.\nWid ara yerzun ɣer umkan ad d-skeflen leṣnaf yemxalafen n tazart i tekseb temnaḍt-agi, akken daɣen ara yili lḥeq n wid yebɣan ad aɣen, imi ad yili uznaz n yisufar-nniḍen igamanen insayanen am tazart taqurant, zzit, ddeqs n tewsatin n tamemt taḥrurt, akunfitur n tazart, lxel n tazart … Ma deg sin n wussan imenza n tfaska, yeɛni azekka n aram d seldazekka n ahad, ad d-yili yiwen n usarag aɣelnaw, d asarag ussnan adamsan amezwaru ara d-yilin di tmurt n Lezzayer ɣef usafar n tazart, deg tesnawit Loudjani Hachemi deg temdint n At Mɛuc, s uttiki n tesdawiyin n Bgayet d Sṭif.\nDeg-s ad d-awin awal ɣef tarrayin tussnanin d tdamsanin d wamek i d-yettili unadi deg ṣṣenf-agi n tazart akked unamek n tuẓut-ines deg tmurt n Lezzayer s umata. Tafaska-a, ad tili daɣen d tagnit i yifellaḥen ad d-mmsemlilen gar-asen, ad mmeslayen u ad mbaddalen tirmi-nsen i lfayda n unegmu n usafar-a n tazart. Deg ttiɛadat i iɛeddan, aṭas n yimdanen i irezzun ɣer tfaska-a, akken ad d-awin ama d tamussni ama d asekfel n wayen ur ssinen ara.\nI usmekti, tettuneḥsab temnaḍt n At Mɛuc d tamnaḍt ideg tuget lɣella n tazart deg yakk tamurt n Lezzayer. Tettwaxdam lɣella-a akken iwata sɣur imezdaɣ-is seg wid iḍefren lḥirfa-a, armi taggara-a llan wid yesseftin tadrimt, gan tikebbunay timecṭaḥ, maca ssarmen amer tɛawen-iten Tenmehla d Teɣlift n tfellaḥt akken ad sseftin ugar di ccɣel-a, acku d asafar yesɛan azal, i d-yettuɣalen s waṭas n lfayda ama i umdan, ama i tmurt s umata.


url: =Aqbayli d akli n uzzayri ? – La Kabylie autrement\nAqbayli yettzuxxu yeqqar : » d nekkni i d imawlan n wakal, akal n imaziɣen…” maɛna Aqbayli neɣ amaziɣ ur yezmir ad yidir akken yebɣa deg wakal-is, ur yeddir d ilelli, ur yeddir d amaziɣ deg wakal-is, ula d taddart-is ur t-id-tṣaḥ. Aqbayli ččuffun-as aqendur qqaren-as: “ D iqbayliyen i yessuffɣen Fransa, d nutni i yemmuten ɣef tmurt, sɛan aṭas n ccuhada …”\nMaɛna, Fransa teffeɣ aqbayli-nni yexṣer lgirra, i i iḥekkmen tamurt-is d aɛrab ineslem, tamurt-is, tetteddu s taɛrabt di tuddsiwin, tetteddu s tineslemt di tudrin. Maɛna aqbayli mazal yettzuxxu s yemjuhad ɣas akken yettu nnger d-iṣaḥen tiwaculin iwumi mmuten yergazen ɣef wakal wwin wiyaḍ. Aqbayli yezga yeqqar: “ nekkni d imaziɣen ur nettruẓ ur nkennu…” d tidet amek ara yeknu win yetteḥnunufen di lqaɛa?! amek ara yerreẓ win yeffrurin?! Wissen kan ma yella yeẓra belli ulac lekkni am win yettwaḥekkmen deg wakal-is. Ulac taruẓi nnig tin n win yettakken arraw-is ɣer llakul akken ad yelmed tutlayt n wayeḍ deg wakal-is, ma yella d tutlayt-ines itetter-itt azal n 50 n iseggasen ar ass-a ulac. maɛna ɣas akka, il est toujours fier weqbayli!\nAqbayli asmi i as-d-snulfan tamurt, tamurt iwumi semman “ Lezzayer” deg-s gren-t ɣer ucekkar n tineslemt, mmlan-as amek ara yili, fkan-as tutlayt (taɛrabt) xaḍen-as-d tinekkit, llmen-as-d idles, sserḥen-as deg wakal-nni i as-kksen. Aqbayli yuɣal yettnaɣ ɣef tizzayrit-nni t-yerran d akli. Yuɣal yettnaɣ ɣef tedyanin ur t-naɛni, tidyanin ur d-nemɣi deg wakal-is. Ɣas akka aqbayli il est toujours fier!\nRuḥ a zzman, uɣal-d a wayeḍ, aqbayli ass-a yekkat gma-s-nni yebɣan ad t-id-yessuffeɣ si ddel, ireggem gma-s yeqqar-as” tebɣiḍ ad tebḍuḍ tamurt iɣef yemmut Krim akked Ɛebban…” Aqbayli ur yeẓri ara belli d Lezzayer i yenɣan (iqbayliyen) krim akked Ɛebban. Aqbayli yettnaɣ ɣef tmurt i neqqen iqbayliyen. Aqbayli yekkat gma-s ɣef lezzayer i as-yenɣan Maɛtub akked ilmeẓyen di tefsut-nni. Mais aqbayliil est toujours fier!\nAd d-yaweḍ ɛid el istiqlal ad yefreḥ weqbayli, ad yexdem tameɣra. Ad d-yelḥeq remḍan ad yuẓum, ma yella iwala gma-s yečča ad t-yewweti mi yeffeɣ abrid n llah akked nnbi Muḥemmed. Aqbayli-nni, arraw-is mazal qqaren taɛrabt, arraw-is ttẓallan d ineɛmaren xeddmen ɣef ddin akked tmurt ara ten-yeččen. Mais aqbayli il est toujours fier!\nLemmer yessin weqbayli azal yesɛa wakal-is, azal tesɛa teqbaylit-is, idles-ines, tili ur yettmettat ara ɣef wayla n wiyaḍ, tili ur yettnaɣ ɣef taɛrabt akked tineslem, tili ur iqebbel lezzayer imi aya yeḍra-d deg wakal-is, akal i as-d-yeǧǧa MASSINISSA akked KAHINA. Kahina zlan-tt, kksen-as aqerru yenselmen, aqbayli ass-a yettnadi aman iwakken ad yaɣ luḍu. Fkiɣ la fierté-inek ay aqbayli i win tt-yebɣan, fkiɣ zzux-inek ay akli i win t-yebɣan.


url: =Réponses pour «akked»:\nAQJUN (tullist) n Aït Kaci Mohamed Arab(1) 100%\n“kečč d assemaṭ, assemaṭ, tesneḍ ḥala zhu akked icalan, acemma acemma ur tt-tessarameḍ tessarameḍ di ddunitddunit-agi, ur lemmer mačči d imawlanimawlan-ik i kk-eded-yettakken taqedduḥt taqedduḥt n seksu yal taṣebḥit taṣebḥit tili hatan iččaičča-k laẓ laẓ akked umenṭar deg iguduyen;\nZnezla (tullist) n Aït Kaci Mohamed Arab 98%\nTufga Taneggarut (tullist) n Aït Kaci Mohamed Arab 92%\nAcu kan ayen ya reḍ yark s uḥellel akked usqizeb deg-sen akken ad as-ed-ǧaben amkan i wass-nni ur qbilen ara.\nTatabatata (tullist) n Aït Kaci Mohamed Arab 88%\nLlan ttqessiṛen ttqessiṛen ɣef ulac akked ulaḥed.\nD ilemẓiyen i d anemmas n umyadar aɣelnaw, n yecqerriwen idamsanen, inmettiyen d yidelsanen imi d nitni s timmad-nsen I d yinesbaɣuren igejdanen, nitni akked tsutiwin i d-yetteddun.\nTazwart ɣef tullist taqbaylit 83%\nAd as-nini tanemmirt tameqqrant ɣef uweṣṣi, awelleh akked wafud i aɣ-d-yefka, ayen i aɣ-yessawḍen ad nessali axeddim-agi.\nTislit (tullist) n Aït Kaci Mohamed Arab 79%\nOmaha Beach Ass-a d wussan 79%\nLeɣrur, tibratin - tullist n Naǧib Meḥfuḍ 70%\nMaca ma yettnermis d umdakel-is s tebratin, akked teḥbibt-is ur yezmir, imi tayri-nsen tella mazal teffer, ur tewwiḍ imawlan.\nIṭij bu tcerket - sɣur Ṭaher Ǧaεut (tasuqilt) 68%\nAkkinna, gar iɣuḍar yettriḥen d iɣed akked tserki yeččxcxen, igerdan ur nelsi ala ijulal la ttɛassan s lḥir d tewnafit amɛebbeṛ n yibẓaz deg waygar-asen.\nTamaziɣt yiwet yiwet 2 68%\nTAMAZIqT Yulyu 2968 Ur yettnuz ara Agemmay 03 Asigez 04 Addad amaruz 05 Tizdit 07 Tamsertit gar wawalen 10 Tamsertit deg wawal 12 Timlilit n teɣra 14 Tamlellit n yilem 15 Amyag 16 Tinzaɣ 19 Tisɣunin – isuraz 22 Imattaren 25 Imqimen 26 Imerna 31 Tizelɣiwin 35 Amassaɣ 36 Iferdisen imseɣra 37 Izwiren 38 TAMAZIqT Asekkil Isem-is a, A b, B c, C č, Č d, D ḍ, Ḍ e, E f, F g, G ǧ, Ǧ h, H ḥ, Ḥ i, I j, J k, K l, L a, aɣra ba ca yeč da ḍar ilem, tiɣri n yilem fa ga yeǧ ha ḥim i, iɣri ja ka la Amedya aman, azal ibrir, akbal aclim, uccen učči, aberčečču adrar, tudert aḍar, ablaḍ, aḍu izem, ales afus, tuffra, ilef aglim, taguni tiǧǧin, taǧǧewt awelleh, ahicur aḥallum, aḥlalas itri, izi, imi ajlal, tiji, inijel akal, ikil, asaka alim, tallumt Asekkil m, M n, N ɣ, Γ q, Q r, R s, S t, T ṭ, Ṭ u, U w, W x, X y, Y z, Z ẓ, Ẓ ε, Ɛ Isem-is ma na ɣar qil ra (rar) sa (sar) ta ṭar u, uɣru wa xa ya za ẓar εil Amedya imir, aman inigi, aslen, ini iɣil, aɣrum, taleɣt aqadus, abquq amrar, iri, urar usu, tasa, tissit tata, atrar, tatut aṭas, iṭij, imeṭṭi ul, ulmu, usu awal, acwir axxam, axelxal aylew, ayyur uzzal, izem, annuz iẓi, aẓar, laẓ aεlaw, aεrur Isekkilen-nniḍen, am ṛ, ṣ (r akked s ufayen), o, p, v d timerna i d-rennun ɣef wid n ugemmay unnim.\nLlebsa umeḥbus - Naǧib Meḥfuḍ 67%\nIhi Ǧeḥca yuzzel din din ɣer zzat ifuga yemrussan, maca yenneqmas m’akken i iwala iεessasen i ibedden s yemrigen1 deg ifassen-nsen ɣef tewwura, akked kra n wudmawen akken ibeṛṛaniyen i d-yettmuqulen seg isfuyla s wallen-nsen yeεyan iɣef banent lewhayem.\n079 Rosa Chelli 65%\nAmawal azerfan 65%\n- Tamawalt n uzref akked teɣdemt, as.\nAklan n tayri akked tullisin nniḍen 65%\nAzal n tayri akked tullisin nniḍen 65%\nIslam BESSACI Azal n tayri akked tullisin nniḍen Asqamu Unnig n Timmuzɣa 2011\nItran leḥzen,tirga, asirem 65%\nAnagi Ammud imagraden d yiḍrisen-nniḍen 65%\nn, am, i, ar, ddaw, seddaw, nnig, sennig, sdat, deffir, sdeffir, deg (di), seg (si), gar, ɣef(fell), d (yid), akked, s (n wallal), s (n tnila), war (=bla).\n-“s”md :gen-sgen /“ss” md ru - ssru.Tikwal tettale$ da$en s tmerna n uzwir akked ubeddel n te$ra md:azel- sizel ne$ tmerna sse md:kcem- ssekcem.\nAmakrad (tullist) n Aït Kaci Mohamed Arab 64%\nIwala tameṭṭut, sin yergazen akked sin warrac.\n12 pdfsam journ al-scolRevue Effervescence version 2 64%


url: =079 Rosa Chelli par SWEET - Fichier PDF\n079 Rosa Chelli .pdf\nNom original: 079_Rosa Chelli.pdfAuteur: SWEET\nCe document au format PDF 1.6 a été généré par Microsoft® Office Word 2007, et a été envoyé sur fichier-pdf.fr le 10/04/2013 à 00:28, depuis l'adresse IP 197.200.x.x. La présente page de téléchargement du fichier a été vue 1639 fois.\nTaille du document: 2.5 Mo (66 pages).\nIḥulfan akked waktayen\nAsqamu Unnig n Timmuzɣa\nAd hduɣ adlis-agi\ni ṛṛuḥ n baba, at yerḥem Ṛebbi,\ni yemma daɣen umi ttmeniɣ teɣzi n leɛmer,\nmebla ma ttuɣ Abdel akked Nabila Saɛdi.\nAnsi i d-kkiɣ, ansi i d-usiɣ\nZik-nni tirugza tesɛa azal d ameqran mačči d amecṭuḥ, argaz\nyesɛa lhiba, tameṭṭut tesɛa sser mebla ma ttuɣ abernus-nni n\nleqbayel, winna s wayes ttgallan meṛṛa yergazen.\nTaqbaylit mi ara tger abernus, tettnawal seksu deg uxxam-is,\nad d-tawi tiwiziwin ara tt-iɛiwnen ad textir lexyar di tlawin, tid\nyessnen azeṭṭa akken iwulem.\nCfiɣ yemma mi ara tger abernus, nekkni d imecṭaḥ ad d-nezzi,\nad nettwali, amzun akken d tameɣra i nga deg uxxam-nneɣ.\nYemma akked tilawin-nni ad ssefruyent, ad sbuɣurent, sɛant\nyiwen ṣṣut i d-yettarra udrar.\nAy ḥemleɣ tibuɣarin n yemma, aksum-iw yettciriw, allen-iw\nttaččarent-d d immeṭṭi acku d yiwen ṣṣut ḥninen mačči d kra.\nNesɛa tazeqqa tmeqqer nezzeh, dinna i neggan meṛṛa.\nAbernus-nni dinna i d-teggar yemma, ḥemleɣ ad qqimeɣ daxel\nad skecmaɣ iḍudan-iw daxel lexyuḍ-nni n uzeṭṭa, seɣraseɣ aṭas\nn lexyuḍ, imir yemma ad iyi-tewwet.Ḥemleɣ daɣen ad ṭṭseɣ\ndaxel mačči d kra maɛna yemma tettagi, teqqar-aɣ-d : win\nyegganen daxel uzeṭṭa, ad d-yas ɣur-s buberrak, ad d-yeẓẓel\nafus-is aɣezzfan ad t-yawi yid-s. Ar tura xas akka meqqreɣ\nttagadeɣ buberrak, ttamneɣ ayen akk i d-teqqar yemma.\nItran, leḥzen, tirga, asirem…\nAbernus i txeddem yemma i baba yecbeḥ nezzeh, ayetma akk\ntxeddem-asen yiwen yiwen, ass-en mi ara zewǧen ad telsen.\nDi tezeqqa-nneɣ nesɛa lkanun, baba ad yeqqim ɣef tqejmurt, ad\nyesmendeg times, ad yesseḥmuy, nekkni ad as-d-nezzi akk, ad\naɣ-d-yeḥku timucuha, mi yeɛya ad yessusem imir yemma ad dtebdu tibuɣarin, deg-sent ad tcekkir baba, ayetma, akked\nudrum-nneɣ, imawlan-iw imezwura, nekkini ttasmeɣ imi\nyemma d arrac kan i ɣef wayef tesbuɣur. Mi s-nniɣ : a yemma\nsbuɣer fell-I, ad yi-d-tini : nekkni nesbuɣur kan ɣef warac, dɣa\ndin ad ttruɣ.\nYemma tḥemel ad aɣ-d-teḥku aṭas ɣef jeddi, baba-s n baba.\nTeqqar-d yella d yiwen umcum iweɛren aṭas, tenna-k yesɛa\nyiwet lhiba acku d agellid n tmurt. Cbaḥa-s tettfeǧǧiǧ si lebɛid,\nad yels abernus ixaḍen s leḥrir, tamegḥelt tɛelleq ɣef idis-is, ad\nyerkeb ɣef userdun, ad yezzi i tmura ibeɛden, ma yeffeɣ ɣer\nṣṣyada yettawi-d ṣṣyada n wazal n ɛecra iseyyaden.\nYemma tenna jeddi yeḥrec, yerna yewɛer, ttugaden-t meṛṛa.\nAyen yebɣa ad t-yesɛu, anda yebɣa ad yaweḍ, Sḥassfeɣ aṭas\nimi ur tessineɣ ara, ttruɣ aṭas mi iyi-d-tenna nɣan-t yiɛdawen i\nikerhen tilelli, nɣan-t wid yebɣan ad mḥun tilelli di tmurt-iw.\nXas akken, ur fhimeɣ ara d acu-tt tilelli-agi, ḥṣiɣ wigi yenɣan\njeddi ɣef liǧal n tlelli, ḥṣiɣ belli d iɛdawen n tudert.\nḤṣiɣ yiwen wass ad imɣureɣ, ad ḥṣuɣ ayen akk id teqqar\nAss amenzu mi kecmeɣ ɣer uɣerbaz cfiɣ-as mliḥ, yewwi-yi\ndadda, nekk ḥareɣ ad waliɣ amek iga uɣerbaz-agi, di leɛmer i twalaɣ acku nettɛici kan di taddart, yerna mecṭuḥaɣ iwakken ad\nffɣeɣ weḥd-i. Mi newweḍ ɣer din-a aṭas n warrac akked\nteḥdayin, wa yettru, wa yettaḍṣa, ma d nekk ttwaliɣ kan\nDadda yenna-yi : ur ttru-ara, qqim kan deg umkan-im, semḥes i\ntcixtin-im acu ara m-d-inint.\nAkka i bdiɣ ttruḥuɣ ɣer uɣerbaz, ḥefḍeɣ taɛrabt, qqareɣ tiṣurtin\nn leqran, ḥemleɣ ad ruḥeɣ ad ɣreɣ yerna din ur ilaq ara ad\nnhedder s teqbaylit.\nNhedder kan s taɛrabt, ih ! akka iɣ d-qqaren : d taɛrabt i d\ntameslayt n tmurt-iw. Nekkini ihi imi heddreɣ taqbaylit ansa i\nd-kkiɣ, ansa i d-usiɣ, ayɣer ur heddreɣ ara taqbaylit di llakul ?\nAṭas n lecɣal, ggumaɣ ad fehmeɣ, ẓriɣ kan Lezzayer d tamurt\ntaɛrabt, nhedder taɛrabt, nettaru taɛrabt, nettxemmim s taɛrabt,\nuɣaleɣ ura d targit ttarguɣ s taɛrabt.\nDeg ubrid mi ara ruḥeɣ si llakul s axxam, selleɣ i warrac\nqqaren "imaziɣen, imaziɣen", ẓriɣ win iheddren taqbaylit d\namaziɣ, maɛna leqbayel akk ttuggaden ad iẓẓifen, ad d-inin\nnekkni d Imaziɣen.\nCiṭ, ciṭ, fehmeɣ anwi i d Imaziɣen, anwi i d Aɛraben, uɣaleɣ\nttzuxxuɣ s yiman-iw imi d tamaziɣt i lliɣ, acku d nekkni i d\nineṣliyen n tmurt.\nḤekkun-iyi-d ɣef Masinisa, ɣef Dihia, ɣef Kusayla d waṭas\nnniḍen, uɣaleɣ ssneɣ anwa id lejdud-iw n tidet.\nTura ẓriɣ ayɣer nɣan jeddi, nɣant acku d lɛebd ilelli, d yiwen ur\nTura ẓriɣ anwa i d jeddi ɣef wayef i yi-d-tḥekku yemma, jeddi\nd Yugurten, winn-a akken yellan d argaz ilelli, yellan d tafat n\nSenseɣ taftilt, qqneɣ allen-iw, ṭṭseɣ, iḍes ur d-yerzi fell-i,\namzun yella wacu ttuɣ. Ḍeggreɣ taduli kkreɣ, d acu ttuɣ ? D\nacu bɣiɣ ? ur ẓriɣ ! Tqelqeɣ la ttḥewiseɣ ur ẓriɣ d acu\nS ddaw usu, s deffir tewwurt, ur yelli d acu i ufiɣ.\nFfɣeɣ ḍalleɣ ɣer texxamin nniḍen meṛṛa ṭṭsen, ḥala nekk, ayen\nakka tqelqeɣ ? Ayen akka i yi-iruḥ yiḍes? Ḍalleɣ si tewwurt\nwalaɣ igenni ifeǧǧeǧ s yitran, Tiziri tesserɣ-d udem-iw s\nLa ttwaliɣ amzun d asaru deg-s la ttnezziheɣ, d lewhayem,\ntiziri thedder ! Tennayi : ayen akka tḥezneḍ, nek amzun\nggugmeɣ, la tt-ttwaliɣ ! Tiziri tuɣal d tameṭṭut ! Imezran ɣef\nlqaɛa ɣlin, taksumt d tacebḥant, llebsa-s d leḥrir la yettfeǧǧiǧ\nɣur-i teẓẓel-d afus-is, tenna-yi : iyya, ddu yid-i. Tenna-yi : iyya\nad twaliḍ ayen yeffer zzman ɣef wallen, ayen skaddben\nleɛwam ɣef laṣel-im.\nThedder, nek la tt-ttwaliɣ, fkiɣ-as afus-iw ur ugadeɣ, nufeg ger\nigenni d tegnawt, nezzi-d i idurar d yizuɣar, d timura ur ssineɣ\namzun d lǧennet ɣef lqaɛa.\nTenna-yi : ayagi akk n lejdud-im, widak ɣedṛen di lbatel,\nlejdud-im d Imaziɣen, irgazen-nni ilelliyen.\nẒriɣ tura anwi i d lejdud-iw, aya ziɣ ikesben d way kesban\nAmzun ukiɣ-d si tnafa, qeɛdeɣ iman-iw, imir ɛuhdeɣ Ṛebbi,\nayen akk deg uɣerbaz s teɛrabt lemdeɣ, ad t-lemdeɣ s tmaziɣt,\nɛuhdeɣ Ṛebbi ad aruɣ, ad ssefruɣ, ad cnuɣ, ad arguɣ s tmaziɣt.\nAsmi tella tmurt nneɣ seddaw leḥkem iqarṭaǧiyen, tebḍa akk d\niḥricen. Yekker-d Masinisa ( Masensen ), yeggul ar d-yer\ntamurt-is, ad d-ijmaɛ agdud-is.\nṬṭuqten fell-as yiɛdawen, Qarṭaǧa si tama, Rruman si tama\nYennuɣ netta d Sifaks, irbeḥ-it Masinisa, akka i ikcem Sirta, d\ntin i d tamanaɣt n Numidya, tamurt-nneɣ zik-nni. Akka i dyejmeɛ agdud-is anda yella.\nAkken yenna Charles André Julien, yiwen umazray, "Yella\nMasinisa d yiwen ugellid ameqran iga agdud-is s yifassen-is\nyeqwan, yerra tamurt n Yimaziɣen d tamurt i yeddukklen, d\nD Masinisa i d-yennan"Tafriqt i Yifriqiyen".\nAsmi yemmut, Rruman yuɣal-d ṭṭmeɛ-is iwakken ad tekcem\nXas yemmut Masinisa, agellid-agi i d-yeǧǧan isem-is\nyettwansex deg umezruy n ddunit meṛṛa, yeǧǧa-d win itixelfen, wagi d mmi-s n mmi-s Yugurten.\nYewwi-d abrid n jeddi-s, yella di leḥkem netta d warraw n\nɛemmi-s (arraw n Misipsa), wigi ur bɣin ara imi i ten yecrek\nDi sin ttnadin amek ara t-nɣen, ma d Yugurten ugur-is yugar\nwin-nsen s waṭas, ugur-is d Rruman, ilaq ad ten-yenfu si\nAsmi ttheggin waraw n ɛemmi-s Himṣal akked Aderbal a tnɣen, netta yetthegi amennuɣ-is akked Rruman. Agdud\niḥemmel-it daymi i ttasmen deg-s warraw n ɛemmi-s. Nana-as :\nIyya ad nebḍu tamurt, Yugurten yugi, yenna muḥal ad tebḍu\ntmurt i yesdukkel jeddi.\nTmeqqer taluft, yekker imenɣi ger ugdud, Himṣel, win akken\nyekreh ugdud yemmut d asfel n wugur-agi. D ayen yeǧǧan\namennuɣ imeqqer ger Yugurten akked mmi-s n ɛemmi-s\nAderbal, irebeḥ-it Yugurten, imir Adarbal yerwel ɣer Rruman,\nimudd afus-is i weɛdaw n jeddi-s.\nTessekcem-d iman-is Rruman akken ad tefru tamsalt ger\nwatmaten, Yugurten urɛad iwɛa iwakken ad yebdu amennuɣ-is\nyid-sen. Dayen i t-yeǧǧan ad yeqbel ad yebḍu tamurt n\nNumidya akked mmi-s n ɛemmi-s Aderbal.\nMaca Yugurten yewwi-d seg leḥraca n jeddi-s, yewwi lɣerb n\ntmurt akked d tlemmast, yewwi akk imukan lɛali n tmurt.\nMa d Aderbal yewwi ccerq n Lezzayer, Yugurten asmi\nyessewjed iman-is, yettḥewwis kan amek ara yesdukkel tamurt,\nimir yufa-d sebba s wayes yennuɣ netta d mmi-s nɛemmi-s.\nIrbeḥ-it Yugurten dɣa din i yesdukkel tamurt, ma d Aderbal\nyerwel abrid wis sin ɣer yiṚebbi n Rruman. Akka i yekcem\nYugurten Sirta, agdud-is iqubel-it-id s lferḥ.\nTuɣal-d Rruman daɣen ad tefru tamsalt n Aderbal akked\nYugurten, maca tikelt-a Yugurten yugi acku tura izmer i\nAkka Aderbal yebra i leslaḥ, yenɣa-t Yugurten, netta d wid\nmeṛṛa i yeddan yid-s deg useggas n 12 uqbel talalit n sidna\nAsmi twala Rruman belli ur tufi ara abrid ɣer tmurt-nneɣ, imir\ntekcem-d s lɛesker, Yugurten s leḥraca-s yuɣ iɛeskriyen-is.\nYettkemmil umennuɣ, Yugurten irebeḥ, iɣelleb Rruman mkul\nṭṭrad, armi tessers leslaḥ-is, ur tezmir i ugellid-agi ama di\nleḥraca neɣ di lǧehd.\nAbrid i d-tebbi Rruman yexṣer imir tenna siwa lexdiɛa ara\nyesseɣlin Yugurten, dɣa din temttafaq akked ugellid n\nMuriṭanya Buxus, aḍeggal n Yugurten, yewwi-asen-t-id, rran-t\nɣer lḥebs ur as-fkin la aman wala lqut, 7 wussan imir nɣan-t.\nAkka i teffeɣ targit n Rruman, tekcem lɛerc n Yugurten s\nlexdeɛ, maca lexdeɛ yekka-d si laman, seg yidammen.\nMačči d amezruy i bɣiɣ ad d-ḥkuɣ acku amezruy nessen-it akk.\nWwiɣ-d kan awal s tewzel ɣef win iḥemlen tamurt-is d win ur\nnecliɛ ara, yettxemmim kan ɣef uɛebbuḍ-is, lukan atmaten\nttlalen-d ur ttemxallafen, ṭṭfen afus deg ufus muḥal ad yekcem\nTtru a yigenni, wwet a rrɛud, ḥzen a yiṭij, meǧdemt a tilawin,\nɣef tutlayt lejdud mmuten yergazen, ttwaḥebsen di ṭṭlam d\ntasmuḍi n leḥbus. Ayen akka yeɛkes zzman, nekk tameslayt-iw\nad tt-lemdeɣ wa ad tt-aruɣ, ad tt-id afen warraw-iw. Ẓriɣ ur yitessineḍ ara acku ɛerqen waraw-im d yiɛdawen-im. Nekk ad\nfkeɣ rruḥ-iw d asfel iwakken ad teḥyuḍ, ad tuɣaleḍ d tilellit. Ur\nyi-tessineḍ ara ma d nekk ttarguɣ kem yal ass mebla tilisa,\nḥemleɣ-kem aṭas a tamurt-iw, a tin i yi-d-yeǧǧa jeddi.\nUgadeɣ u ttuggadeɣ ad mmteɣ nekk ur walaɣ s wallen-iw taḍṣa\nɣef wudm-im. Ttmenniɣ ad iliɣ wehd-i kan yid-m iwakken ad\nam-ḥkuɣ amek tella tudert-iw, wa ad yi-d-teḥkkuḍ amek tella\ntinna n yimawlan-iw imezwura. D kem kan i d tinigit ɣef laṣeliw. Ɛerḍ-ed meṛṛa irgazen-nni ilelliyen, widak im i xedmen\nccan, efk-asen tudert xas ula d yiwen wass, ad walin, ad ttrun,\nad nehqen ɣef wid yezzenzen tutlayt taḥrurt, ɣef warraw-nni\nnsen yeddan akked yiɛdawen.\nXas ad ḥeznen maca llan yiceṛṛiqen n yiṭij ar asen-d yerren\nacmumeḥ akked usirem. Icerriqen-agi d wid yefkan rruḥ nsen d\nasfel iwakken ad teḥyu tmaziɣt-nni, xtaren ad mmten wala ad\nddren di ddel. Xtaren ad rrẓen wala ad knun, ih imir xas truḥ\ntudert-iw, semḥeɣ deg-s ma ddiɣ d widak akken yemmuten d\nIh, bɣiɣ ad mmteɣ s ibeddi, bɣiɣ ad yi-d-mmagren lejdud-iw s\nteɣratin. S yixef n yemma ad ddreɣ d tilellit ussan i yi-dyeqqimen ad ten-idireɣ d taḥrurt, ad nadiɣ, ad lemdeɣ tiḥerci\niwakken ad d-rreɣ, xas ula d cituḥ, azal i tmaziɣt-nni. Ad\nmuddeɣ afus-iw i wid yebɣan amennuɣ ɣef tlelli.\nLeḥmala tettas-d seg wul, u dinna i tettmettat, yiwen wass ul-ik\nma yebɣa ad k-yexdeɛ din mḍel-it i lebda. Ulac nnig leḥmala n\nwemdan i Ṛebbi neɣ n wemdan i wemdan, ma d nekk leḥmalaw d tin n Lezzayer.\nXas akken leḥmala-s ur tt-ssineɣ, xas akken ul-is yeqeseḥ fell-i,\nxas akken ur yi-tefki ayen bɣiɣ, xas akken yemmut usirem-iw\nur walaɣ tafat, ayen yebɣu texdem-iyi nekk d awezɣi ad\nMačči d leḥnana ur tebɣi ara ad iyi-d-tefk maɛna ur tuksan ara.\nDeg-s xelḍen idammen d yimeṭṭawen, yeɛreq mmi-s d uɛdawis. Anwa i ineqen? anwa i ttḥuddun? anwa i tt-iḥemlen? anwa i\ntt-ikerhen? meskint Lezzayer.\nYiwen was kkren-d yirgazen, wid yerɣan ɣef nnif, subben-d\nakk seg i durar, leṣwat-nsen cerrgen lebḥur, neddhen ɣef tlelli.\nBɣan ad ḥebsen lbaṭel, bɣan ad heḍren s tmaziɣt mebla akukru,\nmebla leḥya. Ih mebla leḥya acku si lxuf n leḥbus, si lxuf n\nlmut neheder s leḥya. Maɛna ṣṣber yesɛa tilisa, akken yebɣu\nlbaṭel yesɛa acciwen yiwen was ad d-yenṭeq lḥeq, ad yerreɛreɛ,\nad yemḥu, ad yeqleɛ iẓuran n lbaṭel.\nAkka i d-yerra udrar ṣṣut i wid yebɣan amennuɣ ɣef tlelli, d\nimeqranen neɣ d imecṭaḥ, ṣubben akk, idammen la ttfuṛun,\nleɛqel yenhewwal, rẓen leqyud mebla lxuf, bɣan imenɣi ɣef\nWidak yebɣan ad ɣ-mḥun teṭṭef-iten lxelɛa : aya ziɣ mazal\nirgazen di Lezzayer ! Aya ziɣ mazal wid ur nemmut ! Neǧɛel\nnekfa-ten ! Ansi i d-kkan wigi ?! Yerna mačči d kra !\nYenṭeq umeqqran deg-sen : zlut, nnɣet, ḥebset, yiwen urgaz ur\ntuḥwaǧeɣ ad d-yenṭeq.\nFfɣen-d yiḍan, ssuzlen idammen, wa yeḥbes wa yemmut.\nBɣan ad aɣ-mḥun i lebda. ma d nekkni xas yemmut urgaz\nwayeḍ ad d-yekker deg umkan-is. Deg yidammen-nneɣ i\nnettawi leḥrara n umennuɣ, leḥmala n tlelli. Amezruy-nneɣ\nmuḥal ad t-mḥun, d agerruj i d-yettaǧǧa lǧil i lǧil. Muḥal ad\nmḥun neɣ ad nettu igelliden-nneɣ. Kcem axxam i k-yehwan\nulac win ur nefki i yiwen seg warraw-is isem n yigelliden nneɣ\nimaziɣen, yerna win tesseqsaḍ deg-sen yezra ansa i d-yekka\nAmek i bɣan ad mḥun amezruy-nneɣ? Lukan kan ad hennin\niman-nsen, ad sersen leslaḥ-nsen, ad ǧǧen amkan i yimawlan n\nIlaq ad nkemmel tudert, ad nkemmel amennuɣ ad d-naǧǧew\nasirem, ad d-neḥyu ayen nɣan. Bɣiɣ ad lḥuɣ deg ubrid mebla\nma muqleɣ akka d wakka, bɣiɣ ad heḍreɣ mebla ma kukraɣ\nlɛibad, anwa yellan yid-i, anwa ur nelli yid-i, atmaten d\natmaten di lɛid ur ttemɣafaren, aɛebbuḍ yiwen i ten-id-yeǧǧan\nlumaɛna idammen amzun mxallafen, wa di laṣel-is yeṭṭef, wa di\nlaṣel-is yenker, wa yedda ḥafi yeɛfes ɣef isennanen, wa deg\nsebbaḍ imsemmer la yettbeddil. Di tala n ddel la ites, yeswa ur\nyeṛwi, u muḥal ad yeṛwu.\nAkken yebɣu ḥemleɣ tamaziɣt, zriɣ mačči d ayagi ad tt-idyesnernin, ad tt-id-yessifriren, ad tt-iḥeddren.\n15 leqrun seg wasmi i d-kecmen inselmen tamurt-nneɣ nekk\nmačči d taɛrabt, muḥal ad qebleɣ i widak yeqqaren nekkni d\nizzayriyen d iɛraben nebɣa neɣ nugi. Lislam yerra-yaɣ d\niɛraben, wigi i iheddren akka d wid-nni yebɣan ad rren tamurt\nnneɣ d yiwet n ccerq alemmas, bɣan ad mḥun laṣel n tmaziɣt.\nD nekkni kan ɣef wayef i d-yewwi lḥal ad nelḥu ad nadi, ad\nnennaɣ, ad nɣer, ad nesɣer tutlayt-nneɣ, ur ilaq ara ad tt-neǧ ad\ntegrireb am lberj-nni n ṛṛmel i ssegrarebent lemwaji. Ilaq\ntamaziɣt ad nebnu lsas-is ɣef ṣṣeḥ iwakken muḥal ad tegrireb.\nWagi d azref-nneɣ ɣef wayef i nettnaɣ, ur nejḥil, ur neǧǧi di\nleɛqel, ayagi d lḥeq n yal agdud.\nNebɣa tameslayt n tmazɣa ad tuɣal d tunṣibt.\nḤekkmen s lislam, ddin n lḥeq n tegmat n tdukli, n leḥmala,\nlumaɛna ur fhimaɣ ara, ay ttwaliɣ d lbaṭel, d leḥbus yeččuren, d\nMi i d-ilul urgaz gar-aneɣ ad t-zlun, yak ulac wi newweḍ !\nMačči d tamurt-nneɣ i nebɣa ad nhudd neɣ ad nesseɣli.\nTamurt-agi nḥemmel-itt akter-nwen, nḥemmel-itt akter-nwen\nacku d Masinisa, d Yugurten d Kusayla d Tinhinan …d watas n\nwiyaḍ nniḍen, i yennuɣen, i iḥurben, i yebnan lebruj imenza. D\nnutni i yerran lsas, i yerran tiṭ i yiɛdawen. Nḥemmel-itt kter\nnwen acku d nettat i d-yemmat-nneɣ. Lezzayer nḥemmel-itt\ntebɣam neɣ ala. Akken yebɣu iḍul zzman, yiwen wass ad tuɣal\nɣer yimawlan-is. Ẓriɣ tettuggadem-aɣ, tleḥḥum s leslaḥ, nekkni\nneleḥḥu s yifassen-nneɣ, nesɛa kan imeslayen ad nennaɣ yissen, dayen i yeqqazen deg wulawen-nwen.\nKateb, Djaout, Yefseh, Boudiaf, Lwennas… xas ur rfiden\nleslaḥ deg wudem-nwen, nɣan-ken xas mazal ad tettidirem, ma\nd nutni yid-neɣ la ttidiren yal ass, di yal axxam, di yal ul, di yal\nallaɣ n wemdan, d amɣar, d ilemẓi, d amecṭuḥ, d ameqran, d\nargaz neɣ d tameṭṭut xas akken tenɣam-ten.\nYella yiwen urgaz i d-yekkren d ilelli, akukru deg wul-is ur tyessin, yeww-id lefhama, leḥnana, leḥmala n tlelli, leḥmala n\ntmaziɣt. Seg wass amenzu mi d-ilul, seg wasmi yella d ilemẓi,\nrran-t ger wallen-nsen acku d yiwen umaziɣ i icennun ɣef tlelli\n: Lwennas Matoub yiwen ur yezmir ad yemmet, ilul-d d ilemẓi,\niɛac d ilemzi, d yiwen i wumi ur tettfakka tudert. Wwten-t ur\nyerriẓ, rẓan-t ur yekni, ukrent ur yemxell, nɣan-t ur yemmut.\nA yul-iw henni-yi, ɛyiɣ di nnhati, a yiḍes, a yiḍes ili-k d aḥbibiw akken ad iyi-henni wallaɣ-iw. Yugi ad yessussem, ugadeɣ\nad ssusmen akk, ad brun i ṭṭbel deg waman.\nIh, ayen akka nezdel, nessusem, ayen akka nebra i ifassen ? I\numennuɣ-nni i yebda Lwennas amek ad teḍru yid-s !\nUr tettum a Yimaziɣen fell-aneɣ i yeɣli di targa, ayen akka i dyeɣli ṭṭlam fell-aneɣ, ayen akka nettu leɛhed i s-nefka !\nNekk wellah ur ttuɣ, tekkrem ula d kunwi ! Amennuɣ-nneɣ\nmačči d win n leslaḥ, mačči d win n lmut, mačči d win n\nyidammen, amennuɣ-nneɣ s uselmed n tutlayt tamaziɣt, ad dtban, ad d-tifrir a ttaɛlay deg igenwan.\nUrgaɣ amzun d tidet, di lemnam-iw walaɣ udem-is yergagi\nwul-iw, runt wallen-iw, yenna-yi " ddem imru aru, smekti-ten\namer ad ttun ini-asen fell-awen i yefna leɛmer, ini-asen ayen i\ntefkam lebɣi i layas, ayen akka i teknam, teǧǧam ɛeddan wid ur\nIni-asen xas mmuteɣ rruḥ-iw seg yigenwan la d-yettwali, la\nttruɣ, lehḍur-iw mačči aṭas i sen-yecfan, ini-asen ad d-kkren, ad\nakin, ad ḥkun amek tella tidet.\nNniɣ-as muḥal ad k-nettu yak xas ulac-ik telliḍ, gar-aneɣ\ntezgiḍ. Nefka-ya-k leɛhed muḥal ad aɣ-ikellex zzman, yak yidk i nebɣa ad neddu assen mi uran lefraq yid-k, yak yeffeɣ-aɣ\nNerẓa, nesserɣ, nettru, nenheq, nemmut, acḥal d amectuḥ, d\nilemzi, d tameṭṭut i igezmen s ṛṛṣas, yak teḥzen tefsut di tizi\nakked bgayet, yak ur tensi tmes di tuddar n leqbayel, yal axxam\nyefka asfel, duxxan yewweḍ ɣer yigenni wis sebɛa.\nḤeznen yidurar n leqbayel, yak mazal nettru negguma ad nettu,\nlehḍur-ik d agerruj i nekseb, ur ifennu.\nLwennas yeḥzen wul-iw fell-ak mačči d ayen yezmer yiles ad\nd-yini, nebda tikli tidet fell-as ad nadi, nebda amennuɣ, ar\ndeffir tuɣalin ulac, ṣṣut-ik mazal yettecerrig idurar, taqbaylitnni i wakken ad tifrir fell-as mazal ad nemmet. Ih ass-a la ttneqqar deg uɣerbaz, ahat amzun newweḍ asirem-nneɣ umaɛna\ntargit-nneɣ mazal tḍul. Xas tella tmaziɣt deg uɣarbaz, azal ur\ntesɛi, lebɣi-nneɣ mazal ur t-newwiḍ. amennuɣ-nneɣ mazal iḍul,\nur bɣiɣ ad aɣ-segnen s wayagi. Ur ilaq ad nettu anwa id nekkni,\nanwa i d nutni.\nNutni d wid yenɣan Guermaḥ Masinisa d wid meṛṛa akk\nyeddan yid-s, ggujlen imawlan, ggujlen warrac, tegzem tasa n\nyal amdan. Amek i bɣan ad nesemmeh, amek i bɣan ad\nnessusem, nekk muḥal ad semḥeɣ, u muḥal ad qebleɣ tagmat n\nwin a isemḥen.\nIlaq ad nekker, ad nbedd, ad nerr tajmilt i yal yiwen yemmuten\ndi tefsut taberkant. Tafsut yewwin yid-s ilmezyen i wumi kksen\ntudert, widak yuran s yidammen-nsen "tilelli", teǧǧa-yaɣ-d\nleḥzen d yimeṭṭawen. Mačči s yimeṭṭi ara sen-nerr tajmilt,\nmačči d tizlatin kan i uklalen.\nMačči d aya la ttraǧun seg-neɣ, asirem-nsen d wina akken\nyebda Dda Lmulud Mɛemri, netta ibdat, nekkni ad t-nkemmel\nacku wigi yemmuten ṛẓan asalu. D nutni i aɣ-yekksen lxuf d\nukukru, sbegnen-d tafat n tmaziɣt, ayen akken iweɛren d nutni i\nt-iqublen. Ihi tajmilt-nsen asmi ara tuɣal tutlayt n tmaziɣt d\ntutlayt tunṣibt. Ad tt-iɣer mkul azzayri, di mkul tama n tmurt,\nmačči d win kan yebɣan ad tt-iɣren, mačči d deg yiɣerbazen n\nTizi neɣ n Bgayet, nebɣa ad ɣren tamaziɣt bessif.\nYeqber igenni, ur d-yefki tiqit, gezmen wulawen runt wallen n\nyal amaziɣ di ddunit, tadyant yeḍran abrid-a txulef, xas rut a\nwidak i d-yeqqimen, nɣan ula d llufan yellan di dduḥ, nɣan ula\nd winna urɛad iwala tafat, nɣan-t netta d yemma-s.\nA lmalaykat mmagremt-ten-id a wwim-ten ad zedɣen leǧnan di\nleǧennet yeɛlayen. Ini-asen ad uɣalen d iɛessasen fell-aneɣ, ad\nṣebren xas iḍul zzman, tajmilt-nsen, ad asen-tuɣal, ad ferḥen mi\nara naweḍ lebɣi.\nNekk deg-sen ad d-smektayeɣ, muḥal ul-iw ad yayes, muḥal ad\nyettu, ad d-smektiɣ ass-a azekka, amennuɣ-nneɣ ilaq ad tnkemmel. Ihi kkret a Yimaziɣen, a widak yeggullen ur neḥnit,\nabrid mazal iḍul, asirem-nneɣ xas ur t-newwiḍ maɛna deg wul\nmazal yettidir, yettnerni.\nIkeč a Masi\nGma ur d-tesɛi yemma\nWina akken ijerḥen ul-iw\nIceriqen n yiṭij\nƐedand si ṭaq\nTidak idlen rruḥ-iw\nBeddeɣ ɣef ṭaq\nDexxan yesru-d allen-iw\nA wina i zedɣen\nAd iqim deg umezruy\nS idamen-ik uriɣ-ten\nXas gullen ad nɣen\nItran di tuddar\nMačči di berra\nWag-i d axxam-nneɣ\nḍegreɣ-d iman-iw si ṭaq\nAhat ad rewleɣ\nSi mkul tama\nUr nesɛi talit\nAkken ad d-nner nnehta\nImesbaṭliyen d kenwi\nA wid ur nesɛi tissas\nTin-a akken s wayes nettwali\nTili-nwen i ttɛicin di ṭṭlam\nTettɛicim kan i lbaṭel\nMi aken a ferḥeɣ\nMi aken a ttruɣ\nS imeṭawen n leǧruḥ-iw\nMi ṭṭṣeɣ fell-am\nDeg-m tezuzen-yi lmeḥna\nḤemleɣ-kem d tacebḥant s wudfel\nḤemleɣ-kem deg-m tecɛel tmes\nḤemleɣ-kem s yetran i ttfeǧiǧen\nḥemleɣ-kem s wagu d ṭṭlam\nḤemleɣ-kem xas yefqeɛ igenni\nXas lḥiɣ ḥafi\nCaḍeɣ ur swiɣ\nLuẓeɣ ur ččiɣ\nKem d lǧennet\nUr nessin azal-im\nTiṭ n win yemmuten\nTiṭ n win yeṭṭṣen\nTiṭ n win ur nesɛi asirem\nAnwa a yrun fell-awen\nDeg wul n Lezzayer\nLeḥuɣ iḍaren-iw ɣef tuyat-iw ma d leɛya neɣ d layas ur ẓriɣ,\nttwaliɣ ayen iy-id yezzin, imdanen sweḥcen-iyi, ur yi-d iban\nkra di ddunit-a deg i lliɣ. Ur ẓriɣ ma mmuteɣ neɣ di ddunit\nmazal ttidireɣ, ur ẓriɣ ma ukiɣ neɣ di targit ruḥeɣ, ih ruḥaɣ !\naniɣer? werɛad faqeɣ !\nWerɛad ɛqileɣ amkan iyi-d yezzin.\nWa ileḥu, wa i ttuɣal-d, wa i ttaɣ, wa iznuzu, wa i ttaḍsa, wa\nBeddeɣ rriɣ-d nnehta, amzun sarden-iyi alɣ-iw. Mazal beddeɣ\nla ddawareɣ ɣef yiman-iw, a ttwaliɣ akka d wakka, ttwaliɣ d\nasawen, uliɣ-d si lqaɛa neɣ ɣliɣ-d seg igenni, ur ɛqileɣ ayen\nakka i yi-d yezzin.\nAd seqsiɣ ! setḥaɣ imdanen ur ssineɣ, ugadeɣ amer ɣliɣ-d di\nddunit deg aydeg ur d-luleɣ, rniɣ rriɣ-d nnehta ahat ad yifsus\nciṭ wul-iw, dayen ur zmireɣ ad ṣebreɣ, ad waliɣ kan anwa ara\nseqsiɣ, ahat ad fehmeɣ wa ad ẓreɣ anda i lliɣ.\nAnwa ara seqsiɣ ? Imdanen akk ḥaren, a ttazzalen, ɣeṣben tikli:\n-Semmeḥ-iyi ak seqsiɣ...\n-A yemma anda nella…\n-A yaqcic ak seqsiɣ…\nAyen ulac wi-y-id yerran awal!\nAɛni ur y-i-d ttwalin ara ! Aɛni ur y-i-d sellen ara! Astiniḍ\nbeddeɣ kan d lexyal..!\nDɛiɣ a Ṛebbi mel-iyi abrid. Qimeɣ di teɣmert serseɣ afus-iw\nɣef lḥenk-iw, ttxemimeɣ, walaɣ snat n tlawin heddrent amzun\nur msefhament, tenna-yas yiwet :\n-Ass-a yid-i a ttawiɣ .\nTenṭeq-d tayeḍ-nni terra-yas-d :\n-Ala urɛad id yewweḍ lḥedd-is.\nHeddrent nek la tent-ttwaliɣ, nek semḥsiseɣ, nitenti heddrent\nTenṭeq tmezwarut-nni :\n-Dayen iffeɣ rruḥ-is.\nTerra-yas-d tayeḍnin tenna-yas :\n-Nniɣ-am ala di targit kan i truḥ, ur ilaq ara ad tɣedreḍ di tnafas.\nDayen tura fehmeɣ acu yeḍran yid-i, ziɣ d lmut ay mmuteɣ,\nnekkini mačci d nekkini, nekkini d rruḥ-nni izedɣen tafekkainu, daymi ziɣ imdanen ur iyi-d ttwalin ara.\nNniɣ-as : a lmut ass-a walaɣ udem-im, acḥal d abrid i kem\nmennaɣ, acḥal d ass i m-sawleɣ, kem ɣur-i ur d-terziḍ, tafekkaw ass-a temmut ma d nekk yid-m ad dduɣ ɣer ddunit nniḍen.\nTayri-k ulac lemtel-is, uzleɣ, nudaɣ, muqleɣ di mkul amḍiq, di\nmkul aḥriq, di mkul tiɣmert n ddunit, leḥnana-k a baba ur ttufiɣ.\nAnda-k ? anda-k ? udem-ik iɣab, fell-as la ttnadiɣ, ilem iyi-d\nteǧǧiḍ, ḥed ur t-yeččur. Mennaɣ, mennaɣ, mennaɣ a baba wi\nyeddan yid-k asmi k-wwin s ddaw tmedlin yid-k ad ṭṭseɣ i\nAyen iyi-d-teǧǧiḍ wehd-i ? ur k-ɣaḍeɣ, a baba amek ara k-ttuɣ\n? Lǧerḥ-ik d leɛwam ur yeḥli. Weḥdi ḥemleɣ ad lḥuɣ ger\nyemdanen la ttḥewwiseɣ ɣef udem-ik neɣ udem yecban udemik neɣ ṣṣifa yecban ṣṣifa-k.\nXas akken ur yelli win i k-icuban, ttkellixeɣ iman-iw, ad dduɣ\ndeffir lexyal i ileḥḥun, nekk si deffir la ttazzaleɣ alamma ukiɣd si tnafa, dɣa imir leḥzen ad yeččar ul-iw. Imeṭṭi deg-i yekfa\nlumaɛna allen-iw zgant ttaǧwent-d, ẓrant d imeṭṭi kan ara\nƐuhden-iyi wuḍan ur kkawent wallen-iw i lebda, tamuɣli anda\ntruḥ ad tt-mlil d wudem-ik, anwa yennan truḥeḍ, temmuteḍ,\nnekk yid-i dayem telliḍ.\nDi tsusmi n ṭṭlam, mkul mi d-telli tewwurt, ad tekcem tafat n\ntziri iwakken ad waliɣ udem-ik, ad iyi-twanṣeḍ di ṭṭlam n\nwuḍan ɣezzifen i d-yettarwen tasmuḍi ineqen asirem-iw,\nlumaɛɛna mi walaɣ udem-ik leḥnana deg wul-iw tessefsay\nteqseḥ d uqerrif n wuḍan n ccetwa.\nKerheɣ tafsut acku deg-s i luleɣ, kerheɣ talalit-iw imi di tefsut i\nd-tella, kerheɣ tafsut imi deg-s i yi-iǧga baba ɛzizen fell-i.\nDi teḍsa n wuglan la ttnadiɣ ɣef ucmumaḥ, anwa-t ? anwa i d\nargaz deg-wen ad yili am baba ! Ḥemleɣ-k, ḥemleɣ-k a baba ur\ntesɛiḍ azref iwakken ad truḥeḍ wa d-teǧǧeḍ ilem yeččuren d\nḤemleɣ-k mebla tilas a win i yi-fkan tudert, telliḍ d tala n\nYeɣli-d ṭṭlam, muqleɣ d asawen, itran, tiziri wunsen-yi amzun\nd tiglit i lliɣ. Tiziri tekna ɣer lqaɛa ger wafriwen-is tewwi-yi\nnleḥḥu di tmurt ur ssineɣ, nekcem taddart leɛmer walaɣ. Zdat\nyiwen uxxam tessers-iyi, tawwurt fell-i teldi-d. Si lebɛid tbaniyi-d tafat amzun deg-i la ttraǧun. Kecmeɣ, mmuqleɣ, ul-iw\nyedduqqes, inṭeq-d ɣur-i ṣṣut, ɛeqlaɣ-t wagi d baba ɛzizen felli, yenna-yi : ur kem-ǧǧiɣ a yelli, d Ṛebbi i yebɣan akka, kkes\nleḥzen deg wul-im ! Ḥṣu ḥezneɣ ma tḥezneḍ, ferḥeɣ ma\ntferḥeḍ, aki tura ! Rziɣ-d kan ɣur-m di targit akken ad twaliḍ\nudem-iw i tcedhaḍ, ḥusseɣ i lefraq-nni i kem-iqerḥen, ayen truḍ\nfell-i ḥed ur t-iwala ala nekk d Ṛebbi, ḥṣu kan zgiɣ yid-m lliɣ.\nUkiɣ-d si targit ur s-nniɣ ayen bɣiɣ, mačči d lebɣi-w mi fkiɣ\nlebɣi i layas, ǧǧan-yi wid ḥemleɣ, yeǧǧa-yi lebɣi-w ur d-yegri\ndeg-i wufud, ɛyiɣ di nnhati, ɛyiɣ di tlufa yettnadin fell-i, mi snniɣ ad ttuɣ layas ad d-afeɣ ugur yurez-iyi lebɣi-w. Wehmeɣ a\nbaba ayen i yi-ssefcalen widak igullen ad yi-sseɣlin.\nSemmeḥ-iyi a baba, dayen ur zmireɣ, yekfa deg-i lǧehd, nɣan\ndeg-i asirem, ur ǧǧin deg-i s wayes ara qableɣ azekka, lmut-ik\ntehlek-yi, lɛibad ur ǧǧin deg-i tudert, skerhen deg wul-iw\nleḥmala, nfan leḥnana, lehna, tasusmi kksen-as azal di tudertiw n yal ass. Ayen akka tamuɣli n medden akk ɣur-i, tismin,\nleḥsed yis budden-iyi, ula d wid ḥemleɣ glan yis-i, bɣan akk ad\nfehmen, ma ur fehimen ad d-snulfun.\nTezriḍ welleh ar ɛyiɣ, sedhuyeɣ kan iman-iw, i kečč a zzman\nur tɛeyiḍ deg-i ? Tura xdem i k-yehwan ma d kečč a lmektub\nkemmel-as i lmeḥna-w. temẓi-w i wumi trebbaḍ lemḥan mebla\nleḥnana kemmel-as alamma tsellaw, ddunnit-iw tessegrarbeḍ-tt\ns lekmal, sexreb-itt ur ttaǧǧa deg-s axeclaw. Ma d asirem-iw\ntesruḥeḍ akken d iceqfan, yis-s kemmel-as i yiẓri-w alamma\nyekkaw, a zzman serwet deg-i akken i k-yehwa.\nA lmektub kemmel-as i rruḥ-iw, dayen ssem-ik ur yettqiri,\nkemmel-as ar daxel i wul-iw, lhiba-k ɣur-i teɣli, dayen teɛreq\nlbenna n tudert. Tuǧweḍ-iyi-d leḥzen deg-i yefti, alami yeɛreq\nA zzman, sehlek-iyi akken i k-yehwa ur mazal lebɣi-w ad\nyedduqqes, ma d ul-iw yemmut xas akken yedder. Dayen tasaw tura tulwa, deg usirem ul-iw yefles, xas akken tudert teswa\nlumaɛna aṭas deg-i teqqes.\nLeḥzen mi yeffud deg iẓri-w i yeswa ma d jjiq deg wul-iw i tyekkes. A zzman rnu-d ma tebɣiḍ dayen ur mazal ad ḥesseɣ,\nsiwel-as i leḥzen fell-i ad yernu ad yifiḍ, dayen di tɛekkemt n\ntudert serseɣ, ma d kem a ddunit deg-i testehzaḍ yerna ur\nzmireɣ am qezzbeɣ, ma mazal deg-i ciṭ ur kem-ttɣaḍeɣ,\nqazzem-d ɛuhdeɣ-kem ar d am-t muddeɣ.\nA zzman siwel-as i leḥzen, Roza wehd-s ad yeḥmel, ini-as\nbalak ad yettu ṣṣura s iɣeblan as-ikemmel, ma d udem-is, ini-as\nmi t-yeẓra s imeṭṭi ad t-yessekfel, ma d ul-nni amcum i wumi\nteḍra, in-as qrib ad yemḍel.\nA zzman ur mazal ad ɣiḍeɣ iman-iw, ɛuhdeɣ Ṛebbi ur mazal ad\nttruɣ, ur mazal ad amneɣ lɛebd di ddunit, dayen ur mazal ad\namneɣ ul-iw, tid i yi-ixdem ad asent-cfuɣ, mazal kan ad d-aɣeɣ\nlqid i yimi-w iwakken di lehḍur ur d-rennuɣ, ma d tamuɣli-nni\nakken deg iẓri-w ad as-d bnuɣ zzerb s umendil n layas iwakken\nad yemḥu usirem deg wul i lebda.\nA ṣṣalḥin n tmurt-iw ar ɣur-wen ɛennaɣ a Sidi Sadi\nUbelqacem, Ṣalḥin, sadatt anda ma tellam, serḥet-iyi ad ruḥeɣ,\nɛemdeɣ ad mmteɣ d taɣribt imi tamurt-iw ur iyi-tefki lḥeq-iw.\nAṭas aya i ṣebreɣ, yegguma wul ad yesteɛfu iɣaḍ-iyi meskin ur\nyefhim d acu i yeḍṛan yid-s, allaɣ-iw yezga icewwel ula d netta\nur yufi ixef i ddunit-iw.\nA yemma, a taḥnint n wul-iw, mmel-iyi anwa abrid ara awiɣ,\nur ufiɣ amwanes deg wuḍan ɣezzifen, ugadeɣ ur iɛeyyu deg-i\nɛawaz, ur iɛeyyu deg-i unazeɛ d nnhati, ugadeɣ s aẓekka yid-i\nSi Muḥend wi k-id-yeḥyan, wi k-yefkan tudert xas yiwen yiḍ\nad iyi-twanseḍ di lweḥc akked lxiq ttidireɣ yal iḍ, ad k-d-ḥkuɣ,\nad runt wallen-ik. Ad d-taseḍ s usefru ad tdawiḍ ul-iw seg\nleǧruḥ ad yeḥlu, afus-ik ɣef lǧerḥ ma tesserseḍ-t, d ajeǧǧig degs ad yemɣi, siwa keč ara ifehmen ayen yellan, yuɛer uwḥid ur\nnesɛi lwali, ula d Ṛebbi i t-id-ixelqen yettu-t.\nƐfu-yi a Ṛebbi ma di lehḍur cḍeɣ ar ɣur-k ttnaǧiɣ, talwit ahat\nad tt-afeɣ ar ɣur-k dayem deɛɛuɣ, deg-i ur tettakeḍ afus. Ẓriɣ ur\nlliɣ deg wid tḥemleḍ, ẓriɣ ur uklaleɣ leɛfu sɣur-k, ur ẓriɣ ayen\ndeg-i i tetabaɛ deɛwessu, lehlak-iw ḥed ur as-yufi ddwa, la ṭbib\nla ṭṭaleb. Kra n wayen teɛteb terwiḥt ar tagara ur tɣellet, yuɣaliyi lḥif d abernus, mi d-tewweḍ tefsut nniɣ-as ad tifrir fell-i\ntagut, ziɣ fell-i yeggul alamma d aẓekka. Mi iɛedda ugeffur, ad\nd-yecṛeq yiṭij, akka i ttṣebbireɣ ul-iw almi i d-ufiɣ teǧǧa-yi\nHenni-yi a rruḥ, d lxiq deg-i i d-trennuḍ, teẓriḍ ul-iw d amuḍin,\nɣedren-iyi wid-nni i wumi fkiɣ laman, ǧǧan-yi di ṭṭlam ger\nyiberdan. Zhu, lferḥ amek iga? Nekk yid-s ur d-mlaleɣ, a wid i\nyi-ihudden lsas, wekkleɣ-awen lḥif i yi-yuran, dayen yemmut\nwul-iw fell-awen, ddnub-iw yid-wen tewwim-t, azal n tudert\nɣur-i yeɣli, lukan kan ad medlent wallen ad yertiḥ wul deg\nusawen ur nettfakka, nekk daɣen ad henniɣ seg wuguren i dyettlalen yal ass i d-iteddun akked yicerriqen n yiṭij i d-yettalin\nA Ṛebbi ay awḥid, a win ur nesɛi acrik, ma mazal deg-i later i\nlebɣi keč tezriḍ d acu-t, siwa ayen-nni i ak-ḍelbeɣ, fiḥel ma\nnniɣ-d d acu-t, fiḥel ad sruɣ tinna i iyi-d-isɛan. A Ṛebbi ɛyiɣ,\nwis ma ad tifrir tagut fell-i, tḍal-d fell-i tewser d tinigit ɣef lḥifiw.\nAḥeq ṭṭlam d usemmiḍ i iḥedren i mkul tawaɣit iyi-yuran, aḥeq\nasm’akken umneɣ taḍsa n wuglan, aḥeq ayen akk yeḍran, aḥeq\nirgazen-nni yettbeddilen, yeskiddiben, ur nesɛi awal, aḥeq\ntilawin-nni yettqabalen lḥeq s lbaṭel ma mazal ad geɣ azal i\nwemdan yettgallan s wayen ur yumin, daɣen ur mazal ad\nyedduqqes usirem-iw xas d acmumeḥ ɣef wudem-iw.\nAyen akka ur cubaɣ imdanen meṛṛa ? Wa yeṭṭes yettargu, wa d\nwis sin la izehhu, ma d nekk iɛuhed-iyi ɛawaz ur ifureq lecfar,\nmi s-nniɣ teɛedda ccedda, tufrar tegnawt ad afeɣ d asigna\naberkan i yi-yedlen, ziɣ urɛad kan i d-yelḥeq. Ayen a Ṛebbi ur\nsɛiɣ amur di tudert yelhan, deg ucmumeḥ i d-yettalin deg wul,\nwinna i wumi ɣezzif leɛmer.\nDeg wallen-iw cerrgent-d tiregwa n yimeṭṭi, lḥif-iw d bab n\nwul-iw d imezgi yugi ad yeffeɣ, yufa tala deg-s aman din\nyeḥya am sselṭan, iḥerrem ɣef wudem-iw taḍsa. Isles-iyi lekfen\nur mmuteɣ, yehda-yi tamḍelt, lebɣ-iw ur tt-yebɣi, yebna-yi\naẓekka icebbeḥ-it s lwerd d lyasmin, yenna-yi : aẓekka mačči i\nkem, ass-a ad awiɣ taḥbibt n wul-im. A yemma ɛzizen fell-i\ntemmut temzi-w ur tuklal tasmuḍi n wakal, temmut temzi-w s\nufus-iw serseɣ ijeǧǧigen ɣef uẓekka-s, feṛseɣ cebbḥeɣ axxamiw i tewser, ul-iw, allaɣ-iw ur tt-bɣin, i terẓageḍ a temɣer a\ntaḥbibt n tmara, a tina a yi-ẓẓuɣren i lebda, mennaɣ lukan\ntemẓi-w ur temmut.\ni iɛddan deg yiseggasen, i ineqsen di leɛmer tafat ur d-tḍal felli, ur ɣelteɣ ayen akk ɛetbeɣ, ayen a zzher-iw ur d-teddiḍ di\ntlalit-iw. Asmi d-luleɣ yeḥzen, yeqber igenni, lebṛeq, rɛud d\nigefren, urfan assen i d-ddan yid-i, mačči d nekk i ten-ibɣan,\nlukan nesɛi lxetyar di tlalit, tafat wellah ur tt-ttisineɣ, acḥal d\nabrid i s-nniɣ a yemma ayen i yi-d-tesɛiḍ ?\nTalalit-iw d ilili, ddunnit-iw ur tesɛi azal, ayen akk mennaɣ di\ntemẓi ur telḥiqeɣ, anda i greɣ aḍar, ad yames. Mi lḥiɣ aqdim ad\nɣliɣ, weḥceɣ ayen i d-ileḥḥun, weḥceɣ deɛwessu ur ttwalaseɣ,\nweḥceɣ ddnub n wayen ur xdimeɣ.\nSegmi lliɣ di dduḥ i ttruɣ ar ass-a mazal ur kkawent wallen-iw,\na yemma ur tesɛiḍ ddnub di tlalit-iw, ixleq-iyi-d Ṛebbi s yir\ntawenza, mi friɣ ugur ad d-afeɣ aqettun yegguni-yi. Daɣen assa terziḍ-d ɣur-i amzun iḍelli kan i k-furqeɣ, ass amenzu deg-i i\nd-luleɣ aṭas i d-tɣessbeḍ tikli ɣur-i, fell-i ur teɛzizeḍ yehwaya-k\nkan ad d-tettɣawaleḍ ass-a daɣen terziḍ-d ad teẓmeḍ allen-iw,\nad teqqseḍ ul-iw, ad terrẓeḍ asirem-iw, ad takreḍ aseggas di\nAyen a yemma ur cbiɣ tizyiwin-iw, dayen teggul cedda ur yiteǧǧi, turez ixef-iw, ifat-iyi akk ayen bɣiɣ, ih lebɣ-iw la\nyettazzal gummeɣ ad t-leḥqeɣ. Aqel-iyi ḍaɛeɣ di lebḥer n\nlexyal-iw, ur ufiɣ win ara yi-sseknen abrid ara awiɣ, abrid\nyessufuɣen. Walaɣ targit ger yiberdan ḥeṣleɣ d ṭṭlam i iyi-dyezzin la ttsuɣuɣ ḥed ur d-yesli, xas akken lɛamma tezzi-yi-d,\namzun ɛuẓẓgen, s yifassen-iw la ttwehhiɣ, hed ur yi-d-iwala\namzun ḥed ur d-yettwali. ttidireɣ ger tudert d lmut, wid\nyeddren ur ttḥussun yis-i, wid yemmuten ur yi-wwin gar-asen.\nḤed ur iyi-yebɣi, tudert tebra-yi lmut tugad-iyi, Ṛebbi yettu-yi\nnekk ḍemɛeɣ tudert neɣ lmut. Ih ḥeṣleɣ-d gar-asent.\nTamurt-iw, semmeḥ-iyi kem daɣen, ass-a ad kem-ǧǧeɣ, ad\nruḥeɣ, semḥeɣ akk lbaṭel-nni ddreɣ, lbaṭel-nni walant walleniw, semḥeɣ i leǧruḥ-nni i iɛebba wul-iw, ass-a ad semḥeɣ i\niseggasen-nni n lemḥani, awi-d kan ad ruḥeɣ ad ttuɣ yir tudert,\nawi-d kan ad ttuɣ yir amḍiq, anda akken ur yeǧǧuǧug usirem,\nur d-yettlal, ur yettnerni, ur yettwali tafat, awi-d kan ad ttuɣ yir\nimdanen, widak yetthuddun lebɣi n yal amdan yesɛan ṭṭmeɛ\nakken ad yimɣur, wa ad yesɛu ccan yiwen was.\nTamurt-iw, taddart-iw, ass-a ad ruḥeɣ, ad ruḥeɣ, ad ruḥeɣ anda\nakken imdanen ur sɛin ara tazmart akken ad iyi-srun, ur sɛin\nara lebɣi akken ad iyi-sseɣlin, ur cliɛen ara ma ddreɣ neɣ\nmmuteɣ, ma ferḥeɣ neɣ ḥezneɣ, ur yi-d-ttwalin xas akken zdatsen beddeɣ.\nAd ruḥeɣ anda akken temzi-w ur tettfakka, s aẓekka yid-i ad\nteddu, kunwi, qqimet da ttwalit-iyi-d s lebɛid mi ara ttimɣureɣ.\nTamurt-iw ḥemleɣ-kem, deg wul-iw, deg wallaɣ-iw, di rruḥiw, ad tidireḍ d lexyal, yid-i ad tedduḍ, ad m-fkeɣ afus-iw ad\nyi-tezuɣreḍ anda akken ad bnuɣ axxam i lebɣi-w. Tamurt-iw\nkem d lesdaq i kesbeɣ, yid-i ad tt-awiɣ anda ara ruḥeɣ.\nAh, a tamurt n yiṭij ! saki-d lerwaḥ-nni yeṭṭsen yegguman ad\nldin allen i tidet iqerḥen. Taddart-iw ass-a ad ruḥeɣ, taqbaylitiw iyya ddu yid-i ad yi-twanṣeḍ di tmura ibeɛden.\nAd ruḥeɣ ad ǧǧeɣ zdeffir-iw ayen akk kesbeɣ, ǧǧiɣ-awen\nlerbaḥ-nni ma ad yidir gar-awen i lebda, balak kan amer ad\nyekfu yiwen wass, ad yenfu ula d netta, ad yeɛyu di yir niyya.\nǦǧiɣ-awen leḥsed-nni s wayes i yi-tbuddem, yid-i ad awiɣ\nleḥmala, lehna, ǧǧiɣ-awen amkan-iw akked 20 000 idinaren n\nyal agur. Ad ruḥeɣ anda akken tafat n sbeḥ tesnernay niyya n\nyal allaɣ n yal rruḥ.\nAd ruḥeɣ anda akken i d-tettlal tlelli acku ɣur-neɣ akken ad ttyekseb umdan ilaq ad yemmet, ad yejreḥ wul-is, ad\nyettwargem, ad s-kksen leḥerma i d-yewwi deg idammen-is.\nTilelli-agi kesbeɣ, tagi s wayes ttidireɣ ur d-luleɣ yis, ur yelli\nwi i yi-tt-id-yehdan d tarzeft.\nTidet kan ad tt-id iniɣ asss-a cencweɣ-tt-id, sɣerseɣ-tt-id s\nddreɛ ger yifassen n wid yebɣan ad yi-kksen lḥeq n tudert i ilaq\nad idireɣ ass-a. Bɣan ad yi-ḥerrmen deg yizerfan yekseb yal\namdan, acḥal d ass ttewwteɣ, ttwaregmeɣ, ttwaḥebseɣ, acḥal d\nlbaṭel fell-i id-rnan, acḥal n ddel ɣef wayef i sebreɣ.\nTikwal feččlen ifadden-iw, lumaɛna tagara zgiɣ jgugleɣ di lxiḍnni n usirem yettɛicin deg idammen-iw akked lebɣi-nni id\nyettlallen mkul mi yemmut.\nMkul wa d acu i t-yessefraḥen di mkul ass ma d nekk d wid\nyecban am nek ṣuḥnaɣ-d kan imeslayen nettaru-ten ɣef lkaɣeḍ\nakked nnhati i d-itteddun di mkul awal ara d-yalin si lqaɛ n\nUr ẓriɣ ma d leḥmala n yimru, neɣ ttafeɣ-d kan kra n leḥnana i\nyi-d-tettmuddu tira di lewqat-nni mi ara mlileɣ yid-s. Ḥemleɣ\naṭas lewqat-nni, allaɣ-iw amzun ihujer ɣer tiktiwin i ttaruɣ.\nAmzun kesbeɣ lqaɛa d yigenwan. Weḥdi kan, ur yelli win ara\nyi-snuɣnin, neɣ win ara yi-sserfun, ur yelli win ara yi-jerḥen\nlebɣi-w; neɣ win ara d-yesrun allen-iw.\nIh weḥdi kan kesbeɣ kullec, ulac win ara yasmen deg-i, ih\nḥemleɣ aṭas lewqat-agi. Ttruḥuɣ aniɣer i bɣiɣ, ulac amkan i\nttaǧǧaɣ, deg igenni neɣ di lqaɛa, akk timura, ulac leɛesker, ulac\nleḥkem, ulac leḥbus, ulac yir imdanen. Di lewqt-agi ḥemleɣ\nmlih ussan n tefsut, ijeǧǧigen, leḥcic, ifrax… deg yizuɣar la\nttnezziḥeɣ, la ttazzaleɣ ḥed ur yecliɛ deg-i, ɣef leḥcic yeččuren\nd ijeǧǧiǧen amzun d tazerbit fell-as gneɣ. Abeḥri d aḥlawan\nyesseḥluy ulawen yerẓen. Igenni d ayla-w, tamuɣli-w truḥ s\nlebɛid, ttwaliɣ ayen ur tettwalim, ttḥusuɣ ayen ur tettḥussum.\nḤemleɣ ad qqimeɣ akka, wa ad ḥebseɣ akud akken ad qqimeɣ\nkan deg irebi n tafut n tefsut. Ahat ad ɛerḍeɣ tatut iwakken ad\nmḥuɣ leǧruḥ izedɣen ul-iw, iwakken ur ttxemmimeɣ, ur dttmektiɣ siwa lewqat-agi.\nUr d-qqar ala i tayri, akken tebɣu tḍul tudert acku ma telddiḍ-as\ntawwurt ad truh dayen, ɣur-k ur d-tettuɣal, tayri melmi i dtesseqsa ldi-yas ul-ik d nettat kan a tafeḍ d tinigit n lewqat\niṣeɛben, ma tḥudreḍ-tt, ad k-d-tmud leḥnana.\nSi lqaɛ n tsusmi sell-as i leḥmala ara k-d-tessawal iwakken akd-temmel tudert-nni i ilaq ad tt-idireḍ, ad k-d-temmel ddunnit\nur nelli ɣef lqaɛ, nẓerr-itt kan di lexyal-neɣ.\nUgadeɣ yiwen wass ad iyi-yeǧǧ ula d lexyal-agi i kesbeɣ, assnni ad tekfu ddunnit fell-i. Xas ttayseɣ tikwal, ul-iw yeččur d\nasirem, ur ttruẓuɣ, ur ɣelliɣ. Tikwal mi ara ɛyuɣ weḥd-i am yal\ntaswiɛt mi ara bɣuɣ ad steɛfuɣ si tudert-iw n yal ass, ttawiɣ\nyid-i yiwen umeddakkel, ameddakkel i d-yebna wallaɣ-iw. Ih,\nakka i bɣiɣ ad yili, d aḥninan am ujeǧǧig n tefsut, ad t-id-kkseɣ\ndi leǧnan, ad t-ḥadreɣ am terwiḥt-iw, ad iɛic i lebda. Ur yezmir\nad iyi-beddel s tayeḍ, ad as-muddeɣ ul-iw d tarzeft n ṭul\nleɛmer. Bɣiɣ ad yili yid-i di mkul lweqt, mi ara yi-d-sendfen\nleǧruḥ-iw, ad yili d aɛessas ɣef lferḥ-iw, ad t-kesbeɣ d agerruj\nBɣiɣ ad yili d yiwen ur nreffu, ur nemqit, d yiwen yesɛan tissas\nakked tirugza, ad yili d tafat ara iceɛlen tudert-iw, ad ḥasseɣ i\nleḥnana-s di mkul tamuɣli, ziɣ tudert d lɛali-tt, mennaɣ yid-s ur\ntettfakka, lukan ayagi akk d tidet mačči d asirem.\nYettawi-yi-d tajeǧǧigt mkul taṣebḥit, yettaru-yi-d lehdur\nḥlawen, d walen ẓiḍen am tamemt ur tettuɣ asmi yi-d-yenna :\n"Tajeǧǧigt-iw ad am-d-aruɣ akken kan ad am-d-iniɣ ḥemleɣkem, ass-n amenzu mi nemlal, tbaneḍ-iyi-d d lmalaykat, allenim, tamuɣli-m, acmumeḥ-im, lehḍur-im… ayagi akk yettawiyi-\nd ayen yelhan, si lqaɛ n yiẓri-m yecban itran teqqareḍ-iyi-d "\nawi-d afus-ik deg-s ad ṭṭfeɣ", mi ara yi-d-tiniḍ " ḥemleɣ-k ",\nttḥussuɣ iman-iw d agellid ay lliɣ, kem daɣen d tagellidt siwa\nkem i yellan di lberj-iw.\nTajeǧǧigt-iw, ulac win iyi-fehmen hala kem, ih kem i yeččuren\ntudert-iw iḥeznen d lferḥ, d kem i icerken yid-i lqerḥ-iw d\nlferḥ-iw, d kem i iṣebbren i wurfan-iw.\nKem d tayri-w, d tawacult-iw, d ddunit-iw, ddunnit-iw n lebda,\nṚebbi yeẓra rrbeḥ-im d rrbeḥ-iw ayen i kem-iqerḥen, iqreḥ-iyi,\nlferḥ-im d lferḥ-iw daɣen. Ur bɣiɣ tayeḍ ḥala kem, tajeǧǧigt-iw\nxas akken uggadeɣ azekka, lumaɛna ad xedmeɣ yal ass, yal iḍ\nannect-a akk i kem, ẓriɣ nesɛa yiwet tikti, ẓriɣ, yerna umneɣ\nbelli tayri-nneɣ ad tennerni yal ass ɣef wannect-a ur\nYenna-yi-d daɣen :\n"Lukan ad tzewǧeḍ yid-i\nAd am-sselseɣ tayri-w deg uḍad-im\nD taxatemt n 22 kara\nLukan ad tzewǧeḍ yid-i\nS ddaw iḍaren-im ad knuɣ\nDdunnit yelhan ad am-tt-id muddeɣ\nD lemlak ɣlayen\nI lebda ad am fkeɣ lferḥ\nAd am-buddeɣ ddunnit-iw\nI lqerḥ akked lferḥ\nYal iḍ ad ninig anda yebɣa wul-im\nAm yiṭij ɣef tjeǧǧigt\nD kra icerriqen yeḥlawen\nDeg ussan-im iḥeznen neɣ ẓẓayen\nAd d-aseɣ ad am-d-awiɣ ciṭ n lferḥ\nAd kem ḥadreɣ seg ukukru\nAd teqqimeḍ deg wul-iw\nSiwa kem d tameṭṭut n lebɣ-iw\nTezriḍ lehḍur-iw ffɣen-d seg wul\nAd am-d-iniɣ kan iwakken ad-aseɣ\nAd d-ḍelbeɣ afus-im\nSɛiɣ kan lehḍur-agi\nAd ten-in-awiɣ yid-i\nUr ksibeɣ la adrim, la lerbeḥ niḍen .\nSɛiɣ kan tayri ad am-ttmuddeɣ i lebda"\nAss amenzu, ijbed-iyi-d s tmuɣli-s ɣur-i, mi iɛedda was lebɣi-w\nyettimɣur akken ad t-waliɣ, yettnuɣni lxaṭer-iw ma ur t-walaɣ.\nYuɣal-iyi d tanumi, deg-s i d-tlul leḥmala. Yiwen wass yezdeɣ\nul-iw am takurt n lḥamu yessefsayen agris, mi ara nemlil,\nttwaliɣ-t mkul iḍ di targit. Ttḥussuɣ lliɣ ger tlawin yezhan. Mi\nfaqeɣ yebɛed fell-i, ad d-afeɣ iman-iw ttɛummuɣ di leḥzen ur\nnesɛi lḥanna, ih leḥzen mi d-yedel ul-iw, ad d-ɣiwleɣ ad ldiɣ\ntawwurt, ad t-ssufɣeɣ uqbel ad iyi-ixneq, ad medleɣ allen-iw\nalamma iban-d wudem-is. Mi d-yecmumeḥ ɣur-i ad yernu ad\nyi-d-ixezzeṛ s wallen-is dɣa din i ttenṭarayeɣ, yid-s tettuɣ d acu\ni lliɣ ttḥussuɣ ikseb-iyi, imlek-iyi. Ur ẓriɣ d acu i d-ijbden ayen\nakk yellan deg-i ɣur-s. Ẓriɣ kan yuklal ad ɛetbeɣ fell-as\niwakken ad d-ters tmuɣli n wallen-is fell-i ɛemdeɣ ad muddeɣ\nakk sɛaya i sɛiɣ lukan kan lliɣ d tamarkantit.\nS leḥmala-s i yessefraḥ tirga-w ttmenniɣ ur d-ttakiɣ, mi d-ukiɣ\nttendemmayeɣ, ul-iw yuɣal d axxam-is.\nAsmi ara nemlil di ddunit n tidet, ad as-d-cnuɣ tizlit n tayri, tin\nakken ara s-yefken tudert mkul mi ara yebɣu wul ad t-yennal.\nLeḥmala akken d-nniɣ, tettas-d seg wul, din i s-fkiɣ tudert i\nwinna i ḥemleɣ, xedmeɣ-t-id akken i bɣiɣ. Ulac ayen ɣlayen\nam tayri n win ɛzizen, ur s-qqareɣ ala, ur s-ttseriḥeɣ ad truḥ, ad\ntt-ḥadreɣ akken ur tettemttat asmi ara mmteɣ.\nMi d-mmektiɣ belli ulac-it ttruɣ, reffuɣ, ad ttḥulfuɣ s tasmuḍi\ndi ṣṣura-w, dɣa din ad ɣiwleɣ ad kelxeɣ ul-iw daɣen amzun d\nṣṣeḥ yid-i i yettɛici.\nIh d ṣṣeḥ yid-i i yettɛici, mi ara iliɣ s ddaw liẓar-inu axuxi,\nselleɣ-s ihedder-iyi-d ɣer umezzuɣ-inu, yeqqar-iyi-d : Eǧǧ-yi\nad ɛiceɣ di tirga-m, efk-yi tudert xas d lexyal ad idireɣ deg\nwallaɣ-im. Yesɛa yiwen ṣṣut d aḥninan, ttmenniɣ ur iḥebbes\nlehḍur, ɛuhdeɣ-t ur s-ttekkseɣ tudert alamma yeǧǧa-yi netta.\nMi d-yerza fell-i naddam, netta daɣen iteddu-d yid-s yelsa-d\nabernus n leḥrir, yewwi-yi-d ijeǧǧigen yerna-yi-d taxatemt.\nFerḥent wallen-iw armi i d-runt, yeṭṭef tajeǧǧigt di tidak i yi-dyewwi yerra-tt deg ucebbub-iw, rniɣ muddeɣ-as afus-iw islesiyi taxatemt n leḥmala-nneɣ, yenna-yi : ul-iw, a rruḥ-iw, ṣṣuraw akk inem, deg-m ad idireɣ, ad ḥyuɣ d agellid n ddunnit-im.\nMi d-lliɣ allen-iw, ur d-ufiɣ la tajeǧǧigt deg ucebbub-iw, la\ntaxatemt deg uḍad-iw. Ḥezneɣ imi ulac-it, taqsiṭ-iw ur ttfhimeɣ, tuklal ad tt-aruɣ s yisekkilen n ddheb ɣef twerqtin n\nwussan yessewhamen, ussan yellan d inigan ɣef tayri-w, uɣaleɣ\nur setteɣ, ur teseɣ, ur tteffɣeɣ, ur xeddmeɣ, bɣiɣ kan ad ṭṭseɣ\nmkul mi i d-ukiɣ.\nUr ttxiqi a yul-iw sɛu leqniɛa deg wayen i ak-yuran ur ttuɣal d\namecṭuh nekk sneɣ-k d ameqqran, iyya ad as-naru, ad as-neḥku\nɣef lewqat-nni mi ur yelli yid-neɣ. nniɣ-as :\n"Kečč d yiwen ur tesɛiḍ wis sin, iḍebɛ-ik uḥeddad yemmut,\nnudan di mkul timura ur ufin lemtel-ik, d afzim siwa nekk i t-\nikesben, kečč d icerriqen n yiṭij i iyi-d-ittmuddun lbenna akked\nufud s wayes ttidireɣ, kečč d targit-iw mi ara medleɣ allen,\nwissen ma telliḍ s tidet, bɣiɣ a k-waliɣ di tafat, ad yi-teṭṭfeḍ\nafus-iw, ad nelḥu ur nezri sani ẓriɣ kan assen ad ferḥeɣ axaṭar\nyid-k i lliɣ, abrid ɣezzif, yeččur d ijeǧǧigen n tefsut akked\nleḥcic azegzaw i d-yettarran rruḥ ma yemmut, icerriqen n yiṭij i\nɣ-yeskikiḍen ur bɣiɣ ad aɣ-ǧǧen, ifrax la ɣ-d-ttmuqulen usmen\nseg leḥmala-nneɣ, targit-iw ur tfaz, maɛna sser-is imi yid-k i\nAkka ḍebqeɣ tawriqt deg-i s-uriɣ, ṭṭfeɣ-tt s yifassen-iw, serseɣtt ɣef wul-iw, imir ṭṭṣeɣ.\nRǧiɣ-t ur d-yerzi fell-i di targit, mi d-ukiɣ tasebḥit, ufiɣ-d\ntawriqt ur telli ger yifassen-iw muqqleɣ akka d wakka ur telli,\nRefdeɣ taduli ur telli refdeɣ tasumta ufiɣ-tt din, ur fhimeɣ d\nacu i tt-yewwin ar din, mi tt-lliɣ, wehmeɣ mi walaɣ tura anda\n"Suref-iyi imi ur d-rziɣ ɣur-m di targit rziɣ-d ar tidet akken ad\nɣreɣ tabratt-im, nekk daɣen ad am d-aruɣ akken ad am-d-iniɣ s\ntidet i lliɣ mačči d tikerkas, hewes ger wid i am-d-yezzin ad yid-tafeḍ !"\nYiwen was ldiɣ-d allen-iw testulles-iyi-d yiwet n tafat dɣa\nɣawleɣ ɣelqeɣ-tent. Muddeɣ ifassen-iw ṭṭfeɣ-d udem-is s\nyiḍudan-iw selfeɣ i ucebbub-is, lecfur-is, allen-is, leḥnak-is…\nCiṭuḥ akka s yifassen-is yeṭṭef-d ifassen-iw, ḥusseɣ s yiwet n\nlḥamu di ṣṣura-w, yenna-yi lldi allen-im nekk ur kem-ṭṭuruɣ,\nma temmuqqleḍ-iyi-d ad d-yeḥyu wul-im akken ur nesɛi tudert,\nma teddiḍ yid-i ad am-ffkeɣ ul-iw d inigi n tayri-w. muqqleɣ-t\nɣer wallen-is seḥrent-iyi, muddeɣ-as afus-iw nniɣ-as : yid-k ad\ndduɣ, yid-k ad yefnu leɛmer.\nYewwi-yi ɣer yiwen umkan anida akken i d-tlul leḥmala, yesɛa\nallen yecban lebḥar deg-sent unageɣ ɣer lqaɛ n wul-is dinna\nufiɣ tala, muddeɣ ifassen-iw ad sweɣ yenṭeq-d ɣur-i ṣṣut\nyenna-yi : aman-agi mačči am wiyiḍ, ilaq akken ad ten-tesweḍ,\nad tmuddeḍ asfel, asfel ara m-ḍelbeɣ d leḥmala-inem, ad ttẓẓuɣ d ajeǧǧig zdat tala-agi i yellan deg wul n win im-imudden\nafus-iw, ma ur teqqur tala ur yettɣar ujeǧǧig, tala daɣen ur\ntettɣar ma tmuddeḍ leḥmala-m d asfel.\nAkka i ẓẓiɣ leḥmala-w deg wul-is mi akken i swiɣ aman ara yifken azref akken ad iliɣ wa ad idireɣ d tajeǧǧigt deg wul-is.\nSerseɣ aqerruy-iw ɣef tayet-is, rniɣ ṣubbeɣ-tt-id ciṭuḥ, dɣa din i\nsliɣ i wul-is yekkat amzun, amzun ihedder-iyi-d, yeqqar-iyi-d\n"ḥemleɣ-kem", muqqleɣ-t-id ɣer wallen-is, ur d-nṭiqeɣ, amzun\nqqareɣ-as "nekk daɣen ḥemleɣ-k", ur d-yufi acu ara yi-d-yini,\nimir isuden-iyi anda akken yettnernay lebɣi, ul-iw yekkat,\nṣṣura-w akk tergaga, ḥusseɣ i tizeḍt amzun d tamment i ččiɣ.\nDi sin nlul-d deg yiwet n ddunit ur necbi tiyiḍ, deg wasmi rsent\nwallen-iw ɣef tid-is, isem-is uriɣ-t s idammen-iw, yis-s i\nttɛiciɣ, tura ẓriɣ d netta i d lexyal-nni i ttemliliɣ di tirga-w.\nIh, keččini, akked ttɛiciɣ acḥal aya, keč d tawizet-nni i d-kkseɣ\nger yiẓra, tinna ɣef wayef ttnadint meṛṛa tlawin, mi sliɣ i ṣṣutik, ttafraḥeɣ, teɣlayeḍ, teɛlayeḍ tesɛiḍ azal di tudert-iw.\nLa smeḥsiseɣ i wayen i yi-d-yezzin akken ad amneɣ ma d tidet\nneɣ di targit i lliɣ, akken ad fehmeɣ ayen yeḍran yid-i,\nskecmeɣ afus-iw ɣer daxel n tqemeǧǧet-ik, serseɣ afus-iw ɣef\nwul-ik dɣa din tedduqseḍ, tura umneɣ telliḍ yid-i.\nUfiɣ-k-id a winna yerran azal i tmuɣli-w, a win yesnernayen\nlebɣi, cukkeɣ d tagi i d tayri, tina akken i yesseḥman ṣṣura-w\nmi akken imdanen meṛṛa yenɣa-ten usemmiḍ, tinna akken i yifkan swiɣ mi akken imdanen meṛṛa fuden.\nGer ifassen-is yeṭṭef-iyi, ayen akk yettengugun yeḥbes, nella\nkan nekkni di sin, di tsusmi i aɣ-izzuzunen nefka lebɣi i wayen\nnettḥussu, nmud tilelli i wulawen-nneɣ akken ad nidir lewqat\nur nezmir ad nettu, lewqat deg-i tettnerni leḥmala, ih leḥmalanni tufa lebɣi-s deg-neɣ.\nXas akken yekkat ugeffur, xas akken yella usemmiḍ, medden\nakk ḥussen-as, ma d nekkni tedlaɣ-d lḥamu-nni i d-yulin si lqaɛ\nn lebɣi, i aɣ-yewwin anda ur nebɣi ad nuɣal, nebɣa kan ad\nAllen-ik, allen-ik ttbeṛṛiqen yitran deg-sent, ini-yi d acu i bɣant\nɣur-I ? Mkul mi t-walaɣ ad iyi-teṭṭef tawla, ẓriɣ aṭas i iyizwaren ɣur-sent, zriɣ aṭas i mmuqlent i wumi heḍrent, i wumi\nfkant asirem uqbel-iw, ul-ik daɣen ulac anda ur inuda ara, ur\nyeǧǧi timura ibeɛden, acḥal d yiwet tewwiḍ yid-k, acḥal d\nyiwet i wumi tefkiḍ afus-ik, teḍsiḍ yid-sent teččiḍ yid-sent,\ntezhiḍ yid-sent uqbel-iw, ass-a tnudaḍ-d fell-i, d nnuba-w\ndaɣen wissen kan ma ad d-awiɣ i tudert-ik ayen yemxallafen\nɣef tid i iɛeddan, neɣ yiwen wass daɣen ad rnuɣ ɣer tidak\nyemmuten. Ur bɣiɣ ad mmteɣ deg wul-ik, ur bɣiɣ ad rnuɣ ɣer\ntidak i wumi tekkseḍ tudert, i tesbeɛdeḍ ɣef wul-ik akked\nBɣiɣ ad ɛiceɣ yid-k, ad nezhu ussan akked wuḍan siwa nekkni\ndi sin ad aɣ-d-llint meṛṛa tewwura, lmalaykat timaɛzuzin ad aɣd-zzint, ad ḥebseɣ leweqt ur ileḥḥu d leqrun nekkni kan di sin\nla nzehhu, ad ṛwuɣ yid-k tudert ifazen. Keč mačči am wiyiḍ,\nkeč d iṭij mi ara d-yecreq ur yi-ttḥerrim di cebaḥa-inek, ur yittḥerrim di ṣṣut-ik, ad ak-ffkeɣ lehna, leḥmala, leḥnana, talwit i\nwussan-ik i ak-d-yeqqimen.\nTamuɣli-k tessefraḥ-iyi, ul-iw yid-k yezha, ttxiqiɣ ma ur kwalaɣ, ayen akk i mennaɣ yid-k i s ḥusseɣ. Asmi ara yi-d-tiniḍ\nruḥ-d ad kem-waliɣ, ttḥiriɣ ad yali wass, tasebḥit mi ara dkkreɣ ttawiɣ-d acmumeḥ ɣef wudem-iw. Acḥal i tettibnin\ntudert-iw yid-k, ufiɣ-d ddwa n leǧruḥ-iw, mennaɣ ad kecmeɣ\nɣer wul-ik ad waliɣ ayen ur d-yenni yimi-k. Mi ara waliɣ\ntecmumḥeḍ-d ɣur-i ttmenniɣ-d kan yiwet n tɣawsa, ad sersseɣ\niḍudan-iw anda akken i d-yedduqus wul-ik.\nTenniḍ-iyi-d ad ruḥeɣ fell-am ur ttɛeṭṭileɣ, ass-n mi tesrafgeḍ\nul-iw fell-ak i yekkat, tasa-w tergaga mi tbeɛḍeḍ fell-i.\nTuɣal-iyi lɣerba d taxṣimt, qqaren wi i ibeɛden ɣef wallen\nyettbeddil, wissen keč ul-ik fell-i ma ad ibeddel.\nAḥeq isem-ik quddreɣ, aḥeq lɛehd-nni ik- fkiɣ d yes ur ǧǧiɣ,\naḥeq ddunit-iw yid-k cuddeɣ ma qebleɣ tayri d wiyiḍ. A tamurt\nsiwel-as ɣur-i ad d-yuɣal ɣef weɛziz tejreḥ tasa, am seksu deg\nwayeg i ixus lmelḥ, akka i tga tudert-iw ma ur telliḍ yid-i. yid-k\ni yezha wul-iw ḥusseɣ i lefraq-inek. A tamurt n yiṭij iseḥmuyen\nulawen yenɣa usemmiḍ, siwel-as i weɛziz ɣur-i ad d-yuɣal inias yeccedhak lxaṭer, ccedhaɣ tamuɣli n wallen-ik tayri n wulik, leḥnana n yifassen-ik..\nNudaɣ, ḥewseɣ am tayri-k ur tt-ufiɣ, lemtel-ik yid-s ur dmlaleɣ, keč d iṭij-nni i d-yetteceṛṛiqen di ccetwa i dyettmuddun iceṛṛiqen yettbeṛṛiqen ɣef udfel, keč daɣen d\nageffur-nni i d-yesseḥyayen lqaɛa-nni i icaḍen deg unebdu, mi\nakken medden akk uysen ur uminen ad d-teɣli tiqit deg\nyigenni, keč i d-yesseḥyayen ul-nni inu yemmuten ur dnedduqus, keč d tafat n wallen-iw, ur yettwali ḥed siwa nekk.\nA yitri n igenwan, siweḍ-as sslam-iw, steqsi-t ma yettu-yi neɣ\nala, steqsi-t ma zedɣeɣ ul-is yal ass, ini-as seg wasmi i iruḥ\ntɣab teḍṣa ɣef wudem-iw, ini-as uggadeɣ, uggadeɣ amer ad tawint, amek ad teḍru yid-i, ini-as yeggumma wul fell-as ad\nTaḍṣa-nni n wallen-ik, acmumeḥ-nni n wudem-ik, widak akken\nyid-sen nnumeɣ, ass-a beɛden fell-i, ad cehden wuḍan\niɣezzifen, ɣef wallen-iw fell-ak ur nekkaw.\nAy aɛziz-inu ma tecfiḍ ɣef wussan-nni deg wayeg nzehhu am\nyifrax, ma d tura teǧǧiḍ ul-iw ixaq, tenniḍ-iyi lukan ad yi-tettuḍ\nmuḥal ad am-semḥeɣ, din ẓriɣ sɛiɣ azal ɣur-k. Ffreḥ a yul-iw\naɛziz-iw ad d-yuɣal, yenna-yi-d fell-i ur yeskiddib, ass-a ad dyas ger yifriwen-is ad iyi-yawi, ad nɛelli deg yigenwan ad nzur\nidurar n leqbayel anda akken yettnecraḥ lxater.\nLukan ad tezreḍ acḥal ḥemleɣ ad sleɣ i ṣṣut-ik neɣ lewqat-nni\ndeg wayeg i aɣ-tezzuzun tsusmi, widak yesɛan lḥanna, nekkini\nmebla ccek ɣur-k i ttxemmimeɣ xas akken zdat-i telliḍ,\ntessewham-iyi tmuɣli-k ɣef tudert, temxalafeḍ ɣef wiyiḍ, qqim\nkan akka telliḍ ur ttbeddil fell-i, nekk ad ḥebseɣ zzman i\nwakken ad qqimeɣ kan deg iṚebbi n tayri-k .\nLeḥmala ma tɛaceḍ-tt s tidet ad tferḥeḍ i teɣzi n iseggasen,\nleḥmala ma tezdeɣ idammen-ik, ḥsu-k-id belli ad tidireḍ ger\nwid yesɛan zzher ameqran, a lferḥ-is win i wumi yeččur wul-is\nTikwal ur d-ttafeɣ ara lehḍur s wayes ara ṣṣerwuɣ allaɣ-ik\nakken ad tezreḍ acḥal i k-ḥemleɣ, ur yi-d-steqsay acḥal i kḥemleɣ, muqqel-d kan s allen-iw ad ak-d-rrent akk ɣef\nisteqsiyen-ik xas akken keč ur tfehmeḍ tidderwect-iw meɛna\nul-ik yefhem iwala ayen yellan.\nMa akken i tettxemmimeḍ fell-i daɣen imir nekkini\nttxemmimeɣ fell-ak, imir i yettnerni wayen i izedɣen ulawennneɣ.\nSelseɣ ijeǧǧigen i lqedd-ik, widak yessefraḥen tamuɣli-k,\nwidak ik yefkan lhiba d tissas. Si lebɛid i tettfeǧǧiǧeḍ am teslit\nn unẓar, tinna yesɛan sebɛa ṣṣifat, tinna yettidiren ger igenni d\ntegnawt, anwa i yennan tayri yerna-tt lxuf ?\nDi lewqat-nni mi akken ad teɣreḍ lehḍur-agi inu, ayen yebɣu\nxedmen-t yifassen-iw, ul-iw akked wallaɣ-iw, fell-ak i\nttxemmimen, di mkul lewqt akken yebɣu iga lḥal d ageffur neɣ\nd iṭij, aḍu, ṛṛɛud, lebreq…ulac acu ara yesbeɛden ṣṣura-k ɣef\ntmuɣli-iw. Mi akken ad teɣreḍ lehḍur-agi inu bɣiɣ ad teḥsuḍ\nacḥal i teswiḍ ɣur-i, nniɣ-t-id ad t-id-ɛawdaɣ, teɣlayeḍ\nEǧǧ-iyi ur yi-d-ssaqsay ara, anef-iyi ad arguɣ di tnafa-w mi\nakken ur lliɣ yid-k, xas akken d nekk kan i iheddren, xas akken\nd keč kan i yesmeḥsisen ẓriɣ ayen akk i d-qqareɣ tebɣiḍ ad tid-iniḍ. Ur ak-nniɣ ini-yi-d, mebla ma yesferḥ-iyi-d yimi-k si\nlqaɛ n wallen-ik yettbeṛṛiqen, ɣriɣ ayen akk ur d-yuri ufus-ik.\nD keč kan ara xtireɣ, abrid-ik ɣer leǧennet neɣ ɣer tmes yid-k\nkan ara dduɣ. Leḥmala-w, d leḥmala n tameṭṭut yesɛan awal,\ntinna ur tettruzu tiṭ, tinna ur nettwexxir ɣer deffir.\nḤemleɣ-k keččini, keččini kan acku d keččini kan mačči d\nwayeḍ, keččini kan i yesɛan tazmert tbeddleḍ nnhati-nni i\nizedɣen deg-i s teḍsa i icebbḥen udem-iw.\nYusem lmektub deg wayen yexdem ufus-is, yessemlal-aɣ,\nyehda-aɣ tarzeft ur yeẓri ssuma-s, yehda-aɣ lfakiya, ijeǧǧigen,\nkra n teḥjurin n skker, leḥrir, d waman isemmaḍen d kra n\ntɛeqqayin n leḥnana, ciṭ n tayri akked kra n tmiqwa n ssbeṛ.\nDi sin neggul ad nebnu axxam n tudert yeṣfan, s nniyya i\nicebḥen s tidet nezzi-as-d s tizzegzewt ur nettɣar, tizzegzewt ur\ntezmir tmes ad tfeẓ.\nAqla-k dina, aqla-k dagi, aqli da aqli dina, daxel-iw yiwet n\ntafat iyi-d-yeskanen amek iga wudem-ik ma yi-tekkes lɣerba\nger wallen-iw, ruḥ rnu sebɛed ɣef walɣ-iw, ɣef wul-iw, dina di\ntmura nni ibeɛden, xas akken ur yezmir ḥed ad yenfu lexyal-ik,\nxas keč truḥeḍ tbeɛḍeḍ netta yezga yid-i yella. Ma muqleɣ\nudm-iw ɣer lemri, d udem-ik i yi-d yettbanen anda ddiɣ yedda,\ndina neɣ dagi, telliḍ neɣ ulac-ik udem-ik a t-waliɣ di tafat n\ntziri neɣ di tafat n ṣbeḥ.\nYiwen yiḍ urgaɣ targit d yiwen ugellid i walaɣ icebuben-is\ncban dheb, tamuɣl-is tsseḥluy si yir aṭṭan. iṭij fell-aɣ ur yeɣli,\nisuden-iyi ɣef unyir-iw, ṣifa-s d tin i cebḥen i tmuɣli, muqleɣ-tid ɣer wallen ! aya allen-is! Allen-is ɣef wayef id-ḥkiɣ achal,\nass-a daɣen mazal ad-inniɣ, allen-is, allen-is cbant lebḥer, degsent yewwi-yi ɣer ddunit tis snat, allen-is deg-sent i tettu\numeɣbun lemḥan-is, deg-sent yeǧǧuǧug lwerd di yir lawan,\ndeg-sent leḥmala-w treṣṣa, teger iẓuran, ḥed ur yezmir ad ttiqleɛ.\nLeḥnana-as tettawi-yi anda akken tettiɛziz tudert, tikwal\nḥemleɣ ad heḍreɣ ɣef leḥmala n tmurt-iw neɣ ɣef lḥif-nni deg\nwayeg id d-kkreɣ, daɣen ttaruɣ ɣef leḥmala n wul-iw tina\nyecban tidderwect. Xas akken lebḥer yerfa, iṭeggir-d tikufta n\nwurrif, iṭij icerq-d deg iḍ, itran cebbeḥen-aɣ-d tagnitt, aken a\nnidir yiwen yiḍ ur nesɛi tafejrit.\nMi akken at ṭṭfeḍ afus-iw din lebḥer yetsusum, i tekkes-as\nwurrif, yezuzzun lemwaj-is amzun yekseb tayri yecban tinnneɣ.\nAwi-d afus-ik ini-yi-d ḥemleɣ-kem, awi-yi yid-k anda tebɣuḍ\ntruḥeḍ, ak-d jemɛeɣ 10000 n leṣnaf ijeǧǧigen yellan di ddunit\nmeṛṛa, imi tuklaleḍ, tesɛiḍ azal ɛlayen d yiwen umkan iqerben\nAssen ma d-asseḍ si lɣerba, tamedit-nni d tin ur necbi tiyiḍ, imi\nd tamedit i kesbeɣ dayla-w, ṭṭef-iyi ɣur-k imi cedhaɣ leḥnanak, sens taftilt-nni, rnu reḍl-d uḍan xellef-iten i tmeddit-agi, ahat\na nettu azekka, iḍ agi ad iḍul, taṣebḥit ur d-ttili.\nHeggaɣ-ak-d imensi, d waṭas n tẓidanin, aṭas n lfakya, ad nfuɣ\nnaddam deg walɣ-ik, ass-a nesɛa kan amkan I lehḍur n tayri.\nAqcic iznuzun ijeǧǧigen\nAnwa yufan iman-is, anwa ur nesɛi ugur di tudert-is n yal ass,\nkra n win yesɛan ul, yettḥussu i wayen iqerḥen kra n win\nyettendemmayen ma yexdem ayen n dir, kra n win yetqelliqen,\nwigi akk d wid yesɛan lḥanna deg wul-nsen. Wid-nni i wumi\nččuren leǧyub-nsen, ur gganen alamma yeččur uɛebbuḍ-nsen.\nAd ṭṭsen mebɣir ma sɛan ayen ɣef wayef ara xemmen, ur sɛin\nuguren akken ad asen-d-afen tifrat, mi ara ṭṭsen, ur ttargun ara,\nur ten-yetteqraḥ wul-nsen. Ma d winna meskin ara yeṭṭsen\naɛebbuḍ-is d ilem, mi yeṭṭes, ad d-yedduqqes si tnafa,\ntessewḥac-it targit mkul mi ara yeqqen allen-is, yettaggad ad\nyeṭṭes, ma ur yeṭṭis ad yettnazaɛ seg laẓ.\nMi ara yelḥu, mkul lqedma s nnehta, ugur i wumi yufa tifrat,\nwayeḍ ad yeggani tawwurt, yettmenni lukan yesɛa ciṭ n wafud\ntili di dqiqa ad yafeg leɛmer-is ur yeksib la adrim, la ṣṣeḥḥa,\nayen akk i yebɣa ur t-yelḥiq, asirem-is anda akken id-illul i\nAsmi yemmut baba, nniɣ-as dayen tekfa ddunit fell-i, ur setteɣ,\nur tesseɣ, yeṛṛez wul-iw, kkawen yifadden-iw. Leḥḥuɣ deg\nubrid, ḥed ur t-walaɣ, heddren-i-yid ur sen-sliɣ, sbeḥ neɣ\ntameddit, allen-iw ur kkawent. Yiwen wass taṣebḥit urɛad i dyecriq yiṭij, leḥḥuɣ ɣer taddart n Tirmitin, anda ttruḥuɣ yal ass\nakken ad xedmeɣ, walaɣ yiwen yilemzi i leḥḥu s yiwen uḍar\nwayeḍ niḍen igzem-as, mmuqqleɣ-t ɣer wudem-is s wallen-nni\ninu iḥeznen, netta daɣen immuqqel-iyi-d, udem-is yettfeǧǧiǧ s\nyiwen nnuṛ, acmumeḥ ɣef wudem-is, yenna-yi-d " azul" rriɣ-as\n" azul ". Kemmleɣ abrid-inu, weḥd-i ttxemmimeɣ : ileḥḥu s\nyiwen uḍar, yekker ṣbeḥ zik akken ad yexdem !\nTameddit mi d-uɣaleɣ, ufiɣ-t-id deg yiwen umkan yeznuzu\nijeǧǧigen, nniɣ-as, lukan d nekk i yellan am netta, ur zmireɣ ad\nffɣeɣ, ad yi-d-walin medden, ad waliɣ kan amek ara geɣ lḥedd\ni ddunnit-iw, ad mmteɣ i lebda. Ciṭuḥ akka walaɣ yiwen urgaz\nyeṭṭef sin igerdan deg yiṚebbi-s, immudd afus-is i win ara asd-iseddqen duṛu neɣ snat.\nAṭas i as-yennan, argaz am wihin, ur ixeddem ara ?!, maca\ninim-iyi-d anda ara yexdem? D acu ara yexdem? Lukan yufa,\nanwa ara imudden afus-is i lɣaci allen-is di lqaɛa ttudument d\nYal ass, la nettwali tiḥdayin d timecṭaḥ deg yiberdan ssuturent,\nttakrent, ɛemdent ad xedment lmuḥal akken ad d-awint d acu\nara ččent, ur sɛint azref di tudert nettidir nekkni, ur sɛint azref\nad ruḥent ɣer llakul, ur sɛint anda ara ddarint deg ugeffur neɣ\ndeg yiṭij, ahat ta teɣleḍ, ta tettwaḍlem, ta tettwakellex, ta\nḍeggren-tt yimawlan-is, ta teɛya si temɛict n ddel, di lbaṭel i\ntettidir yal ass, ta d tameṭṭut n baba-s, ta d baba-s, ta d gma-s…\nWwḍeɣ s axxam, swiɣ lkas n waman, lexyal n uqcic-nni\nyeznuzun ijeǧǧigen yeggumma ad yekkes ger wallen-iw.\nḤusseɣ i yiman-iw ur sɛiɣ azal i wulmen, aqcic-nni ifaz aṭas\nfell-i, yesɛa afud ur sɛiɣ nekkini, yeṭṭef di tudert xas tudert\ntekkes-as ayen yeɣlayen, tekkes-as aḍar ɣef wayef i ileḥḥu.\nṬṭerḍqeɣ d imeṭṭi, imi ur uklaleɣ ara tudert-agi i yi-yefka sidi\nSɛiɣ ifassen, iḍarren, allen icebḥen, medden qqaren-iyi-d akk\ntmelḥeḍ, sɛiɣ amkan n lxedma ur sɛin wiyiḍ. Annect-a akk,\nnekk qeḍɛeɣ asirem di ddunnit mi ruḥeɣ ad ṭṭseɣ, ttmenniɣ ur\nAqcic-nni yeznuzun ijeǧǧiǧen ur ssineɣ d anwa-t, netta i dyerran asirem i wul-iw, d netta i d sebba armi wwḍeɣ ass-a\nanda wwḍeɣ, ẓriɣ lukan kemmleɣ deg ubrid-nni i d-wwiɣ,\naqel-iyi deg wid yemmuten.\nUr Ẓriɣ ma d lmalaykat, d Ṛebbi i t-id-iceyyɛen neɣ mlaleɣ-t-id\nkan deg ubrid ad yili d sebba n ucmumeḥ-iw i d-ilulen ɣef\nwudem-iw. Taṣebḥit mi d-kkreɣ, kkseɣ tafulaṛt-nni tamecṭuḥt i\ntteqqneɣ i uqerruy-iw, seg wasmi yemmut baba, tteqqneɣ-tt ula\nɣer lexedma imi iruḥ-iyi lebɣi am akken ad mecḍeɣ acebbubiw. Ffɣeɣ seg uxxam, ruḥeɣ ɣer lxedma, asirem-iw ad\nmmaggreɣ u ad waliɣ aqcic-nni yeznuzun ijeǧǧigen, ad d-aɣeɣ\ntajeǧǧigt ɣur-s. wwḍeɣ ɣer din ur t-ufiɣ, tameddit daɣen ur tufiɣ. Seg wass-nni ur t-id mlaleɣ, steqsaɣ arrac yeznuzun din-a,\nnnan-iyi-d di leɛmer i walan aqcic yeznuzun ijeǧǧigen ur\nyesɛan ara aḍar. Win steqsaɣ fell-as ad yewhem, nekkini ẓriɣ\nmačči d targit i walaɣ, ẓriɣ walaɣ-t s tidet.\nUɣaleɣ yal ass mi ara ruḥeɣ ɣer lxedma, ttmuquleɣ akka d\nwakka anida ara t-waliɣ lumaɛna asirem-iw amzun yuɣal d\nlmuḥal, yuɣal lebɣ-iw meqqer akken ad t-waliɣ acku d netta i d\nsebba armi tuɣal ddunnit-iw tesɛa azal. Ih tesɛa azal xas llan\nlɛibad iyi-yifen, aṭas daɣen i ifeɣ, llant aṭas n teḥdayin i\nyettidiren deg yixxamen ur ɣrint, ur tteffɣent, wamag tiyiḍ\nɣrant, ur ufint axeddim, uɣalent ɣer uxxam ulac lxilaf gar-asent\nam tidak ur nekcim ɣer uɣerbaz. Aṭas n warrac i d-yeffɣen di\ntsedawit ur ufin anda ara ddun, ad ṭṭsen arma d azal, ad kkren\nad ttezzin i babat-sen neɣ yemmat-sen akken ad asen-d-tfek\n079_Rosa Chelli.pdf (PDF, 2.5 Mo)\ntudert wallen amzun tamurt allen akked yiwen itran yemma akken tirga mazal tayri yugurten asirem\nCe fichier a été mis en ligne par un utilisateur du site. Identifiant unique du document: 00167744.


url: =David Alvarado d Aseppanyu yura x lḥirak n Arif | Le RIFAIN\nDavid Alvarado d Aseppanyu yura x lḥirak n Arif\nAmazon: ISBN-13: 978-8490973769 / ISBN-10: 8490973768\nYessufeɣ‑dd umari David Alvarado ijjen udlis iumi yegga izwel « De Abdelkrim a los indignados de Alhucemas ». (Zi Ɛbdelkrim ar aɣewweɣ n Lḥusima).\nYenna Alvardo deg yijjen ubidyu yefsar‑it di Youtube:\n« Rif de Abdelkrim a los indignados de Al hoceima ». D ijjen udlis i yessawalen x unhezzi i yettwassnen s lḥirak, aɣewweɣ i yekkren x tfarɣi n leḥkam.\nx umeɣrabi iqeḍɛen layas zeg ixarriqen n wawal i das-yettwawcen di tefsut taɛrabt, i wer yiwiḍen ad tessiɣ tfawt x yijjen jjihet ɣer‑s amezruy d twengimt‑nnes weḥd-s. Amezruy n uɣewweɣ, d udafeɛ deg wussan n Ɛebdelkrim, niɣ d aseḥqar deg isegg°usa n iqebbarn 58, 59.\nD min xaf‑sen yessek Hassan 2, isegg°usa n wexfif, di jjiht-a i xef tekka tezli, walli manis i dd-ɣa yekk ca. tawwurt n arzeq n jjihet-a, nettat weḥd-s d ,,Lkif d Trabandu d tmenyat n imenneɛraq ». D ijen wedlis di ɣa nefhem amussu Arifi, ɛawed d abrid ittallɣen di Lmeɣrib n wass-a.\nAdlis‑a wenni yexsen a t-iɣar, a t-yaf di Amazon s furma Digital, ura di lkiɣeḍ.


url: =Miguel Hernandez: Tala n tqessisin i yuẓɣen di leḥbusat n Franco | Le RIFAIN\nIlul Miguel Hernández di Orihuela, jjihet n Alicante deg useggas n 1910. Ittwaḥsab zeg izlawiyen imeqqranen i yellan di Spaniya.\nImɣer Miguel deg ijj n lwacun dag-s sebɛa n wawamten, tlata zzag-sen mmuten ɛad d imeẓẓyanen ; isseɛda Miguel Hernández temẓi-nnes d wawaḍ-nnes jer temzyida n tɣuri d tḥimmart n wulli n baba-s.\nIla iqqar bezzaf, waxxa baba-s ila iḥegger-it, ittemsurruf akid-s ijjen d tebridt d taɛeffant (wer ɣer-s d-yusi ca a t-iẓer xminni ɣa ittxed ijjen ɛecrin iseggusa menbeɛd).\nDeg wakud-nni aquḍaḍ i yekka di tɣuri, immelqa aked José Marin Gutiérrez umi ttlaɣan Ramon Sijé, i ɣa yiraren ijjen tilalt d tameqqrant di tudert-nnes menbeɛd.\nWami iwweḍ 14 iseggusa, ttuɣa ixess-as ad iffeɣ zi temzyida n tɣuri bac ad iɛawen baba-s. Waxxa amenni, imezran-nnes iḍḍuqquẓen ɣer tsekla d usefru, nedhen-t ḥuma ad isseɛda aṭṭas zeg wakud-nnes di tesdlist (bibliothèque), d netta ayenni ittakk°aḍ iqqar idlisen n imariten imeqqranen n tsekla Taspanyut, ameknaw Cervantes, Lope de Vega, Calderon de la Barca…\nHernández amenni isiɣa iqqar bla ma a t-isselmed ḥedd, ifser deg useggas n 1929 taqessist-nnes tamezwarut deg ij n uɣemmis i d-ittefɣen kul simana n temdint n Orihuela umi qqaren El Pueblo. Ɛawed, mamec ifsar di El Dia n Alicante.\nDeg useggas n 1932, ad dag-s iraḥ di twalat tamezwarut ɣer Madrid, bla ma ad dag-s igg ca n lḥajet d tameqqrant. Maca di twalat tis sant i dag-s ɣa irzef ad immelqa din aked Pablo Neruda d Vicente Aleixandre.\nDeg unebdu n useggas n 1936, umi i teḍḍuqqez girra Taspanyut, ad inneḥmez Miguel Hernández ɣer tma n ijumhuriyen aked Icuyuɛiyen n Spaniya, iwta acbar la d netta x Madrid d Wandalus.\nDeg wass n 09 mars 1937 yewwya Josefina Manresa, yelli-s n ubilaj-nnes, akid-s d-ijj ijjen uḥenjir ad immet qbel i lweqt deg useggas di 1938, Miguel yura i mmi-s a wa tqessist n « aḥenjir n tfawt d tallest », mamec i d-yuru Manuel, di 1939.\nDeg unebdu n 1937, icrec deg ukungris wis tnayen n imariten Imgalifaciyen (inni illan kunṭra i Ifaciyen).\nDi 1939, Franco inna belli girra tsala, Hernandez ixes ad yirwel zi Spaniya ɣer Portugal, maca ittwaṭṭef deg yegmiren zeg ipulisen ipurtgaliyen, sellmen-t i Guardia Civile. Xenni, sekken-t ɣer waṭṭas n leḥbusat, dag-sen i yura ca zi tqessisin-nnes ula kṭer di leḥbes i yesseɛda di Sibiya (Séville).\nDi mars n 1940, ḥekmen x-as s lmewt, awern-as ɛawed wcin-as 30 iseggusa n leḥbes. Maca laṭṭa ilqef azlawi-ya di tarut, ar mani immut ass n 1942. Xenni tamɣart-nnes Josefina Manresa d mmi-tsen ddren deg ijjen ẓẓleḍ.\nHernandez ma zeg ayt n 36 ma zeg ayt n 27\nAṭṭas n twalatin netteqqen Hernández ɣer tasalt n 36, maca waxxa amenni din i t-isselsaqen aked taslat n 27 (i di yella Garcia Lorca, Vicente Aleixandre d Luis Cernuda). Nferrez Miguel x inniḍen umi wer d-ikki ca netta zi tburjwazit mamec wer isseɛdi bu ca n usmuttg d akadimi.\nAṭṭas n tqessisin-nnes igga-asent llɣa Paco Ibanez. Taqessist n Tindalusin n Jean tedwel d izli kunṭra ayt bab n tbeḥḥar n zzitun i ittẓemman tidi n ixeddamen.\nIjjen umursu zi tqessist-nnes iqqar :\nAḍu n ddcar ikessi-ayi\nMala mmuteɣ, jj-ayi ad mmteɣ\nD uzellif iɛulla ɣer ujenna.\nD amettin d ɛecrin n twalatin d amettin,\nD rrbiɛ deg uqemmum,\nAd yili tteɣẓaẓeɣ tiɣmas\nD nnec ttḥadiɣ tamart,\nD nnec ttɣennjeɣ ttrajiɣ lmewt\nAqqa din ijj n wejḍiḍ ittɣennej\nDi lwesṭ n imseksiten.


url: =Yeffeɣ-d ass n : Asinas, 11 Yennayer 2022 10:35 Ɣran-t : 14 n tikkal\nIɣellaten n uwanak d unabaḍ n Umɣiwan Adamsan n Yiwanaken n Tefriqt n Utaram gan timlilit d tumdilt deg tmaneɣt taghanit yernu ɣetsen ad medlen tilisa-nsen d Mali deg ukatar n tuddsa-a tadumnaḍant yernu ɣetsen daɣ ad ssiglen imsenfalen n yifarisen n usra amenzu d Mali, ɣef wakken ay d-yenna yiwen n ulɣu ay d-yeffɣen deffir ma tfuk tqacuct-a.\nƔetsen daɣ yimḍebbren-a ad sbedden tallalt tadrimant ay ttakfen i Mali yernu ad gersen ayla n Mali deg Tbanka Talemmast n Yiwanaken n Tefriqt n Utaram. Iwanaken-a ɣetsen daɣ ad d-ɣren i yinmazalen-nsen yellan deg Mali anda ay d-llant snat tuttyiwin tiredsanin deg 2020 yernu tella-d daɣ deg-s tezɣent taɣellisant d talqayant.\nImḍebbren-a n Umɣiwan Adamsan n Yiwanaken n Tefriqt n Utaram kemmlen deg ubrid n tqacuct n Tdukli Tadamsant d Tedrimant n Tefriqt n Utaram ay d-yellan uqbel tqacuct-nsen yernu yenna-d yiwen seg yimedrawen deg tqacuct-a dakken iweddiben ay d-yettwaḥettmen ɣef Mali d « iqessḥanen aṭas ».\nMa d iduba imaliyen xebbren-d, ass n uynas, dakken ɣran-d i yinmazalen-nsen deg tmura-a yernu temdel ula d nettat tilisa-nnes tikalanin d tgennanin yid-sent, ɣef wakken ay d-yenna yiwen n ulɣu n unabaḍ amali.\nLast modified on Akras, 12 Yennayer 2022 11:26\nAmɣiwan Adamsan n Yiwanaken n Tefriqt n Utaram\nYeffeɣ-d ass n : Asinas, 11 Yennayer 2022 10:35 Taggayt : AMAḌAL Ɣran-t : 14 n tikkal Bḍu


url: =Wp/shi/Ɛmmuri Mbark - Wikimedia Incubator\n< Wp | shiWp > shi > Ɛmmuri Mbark\nTamnaḍt n Tarudant, 1951\nTigmmi Tumlilt, 14 Fuṛaṛ 2015\nacnnay d Amsddas\nDduzan n umarg\nƐmmuri Mbark yan ɣ inuẓṛ mqqurnin n tamazirt n umṛṛuk d tasga n Sus, d kraygat mani ɣ umadlan. ilul Ɛmmuri Mbark ɣ irgiten ɣu uzddar nwaṭlas mẓẓiyn itfrn i tsga n sus ɣ tamazirt n umṛṛuk , ig z yat taqbilt tamaziɣt n tsggiwin n Trudant ɣ imzwura n usggas 1951.\n1 Aɣaras n umarg\n2 Amarg amaynu iẓlin\n4 Anaẓuṛ amẓẓawan d izwarn tasut nns\n6 Izdayn n brra\nAɣaras n umarg\nṭg tasgayad yad n ṭrudant yan udɣar lliɣ iggut umar amasiɣ, d imasn ns , ɣalli rad isgadda adɣar n tlalit n umarg amaynu isswan s laṛyaḥ n iḥ wacn, d umarg aqbur n rways if atig i tazawant tamaziɣt :\nɣin nit aɣ t izdaɣ umarg, yaru gis amud n uwujdu d igdfan n tadḥfi ur inwin amr ɣ tfdḥniwin n tguri d tiyyt, urta yusi adâr nns ad yasy agmmay yâdn ɣ taddrwin n ṭrudant d tiswak nns llasnin. ṭam isggwasn ad dars illan lliɣ n ilkm ṭarudant izdaɣ yat tgmmi n wazzanen f llant "taytmatin tikatulikin" iḍfr gis tiɣḥri aylliɣ izri tiɣḥri izwarn ikcm ilmma s tinml "bn sliman rrudani". ufuɣ ad s brra n "umalu" ittudḥrasn n tgmmi n taytamatin ad t irgn tiklit yâdn i uzwu n umarg d tɣawsiwin imanen n umadâl. skrn, nttan d kran n iàzriyn lli d yaqra ɣin yat trabbut n umarg tatrart ssaɣn as "ls birds" -igdâd s tnglizt-. ism ad ar yakka aguns n tɣlaɣalt lliɣ ilul warram ad nnsn. ṭagara n isggwasn 60 ẓlin s tmitar flnt trubba, ittirirn s tnglizt, ɣ umaḍl : zun d batls, d tiyyḍ… iɛzriyn n ṭrudant, zun d akw ingga nnsn ɣ tmdinin yâdn d tmizar yâdn, usin imassn lli mu ssn, ar ttirirn s iwaliwn ssn d wid ur ssn kigan, ad d traran taɣlaɣal ifl warram ad atrar ɣ igunsiwn nnsn grawlnin. ɣid aɣ d tlul tswangmt n ls birds, yirir làmmuri d imddukkal nns turarin s tfransist…maca iɣarasn n tiɣḥri ar ttismadn, ar idsn tismadn iɣarasn lli yidsn imanen, mkan af daɣ yusi mbark adâr nns ilkm agadir. iswurri gis. yasi yids tayri d wattân n umarg. ṭizi yan, ur d sul tirabuttin n brra ad isannun izḥri nns mac arram n trabbut nas lɣiwan af d ifaw wass n mrruk ɣ tzwuri n tmrawt 70 munen ids tuggt n iàzray ɣ tlul tayri n umarg. mbark, zun d akw wiyyâd, idḥfr angi, imun d yat trabbut ɣ ṭznit ar tturarn taàrabt. maca llan inmuggar, ɣ tudrt, iɣin ad irzḥm aginan n ussan s man ur ntam, s kra n idir ur nwarga nɣ akw f ur nskr. mayad nit ad ijran i làmmuri, inmaggar ɣ yat tmɣḥra d yan ɣ imasayn n ugraw n lmɣrib x isiggl d isnifiln n ṭussna. inmaggar ids ɣ yan uzmz ɣ tra tmsmunt ad ad tsfalki arram satn kran imslayn gis ɣ igr n umarg amaziɣ. lliɣ izḥra mbark ɣ uɣûri yad yat tɣawsa izdârn ad t izdi s yat tklit d tɣlaɣalin n umarg ittnunuyn ɣ ixf nns d tɣlaɣalin n tmagit yugm ɣ iggi n twririn, sul imḥzziy ar ikssa ulli d twargiwin n mzzṭy d tmazirt, isadmr yasi irifi nns imuddu s ṛbaṭ. ɣin aɣ inmaggar d imddukal llis skrn tarabut n usman (zḥr usman ɣ man yaḍn ɣ sit ad) zun d butrufin, bijɛad, lɛkkaf d wiyyaḍ… ɣin nit aɣ d yiwi f usnulfu amaynu ɣ umarg amaziɣ lli mu izwar ɛli azayku, muḥmmad mustawi, axiyyaṭ. maca ur ikki uzmz yat (iggi n krḍ isggasn) tbḍu trabbut; maca mbark ur ifl d umarg; ur ibḍi d tnana iɣlaɣln ɣ igunsiwn nns. ismd sllaɣ nttan aɣaras nns, yasi tagitart, nɣ amzad, ar isiggil idirn, nɣ iggitn, dranin n umarg d urarn aggugnin ɣ uguns nns, ɣ iman, ɣ tguriwin d tgudiwin. isffaɣ d tassfift izwarn ɣ usggas n 1979. ṭasfift lliɣ yurar timdyazin n muḥmmad mustawi : ṭazzwit nra nkk dim a nmun. ar tad igguran iskr nttan d ɛli cuhad illan ɣ trabbut n "arcac" lliɣ tlkm titt nnsn aman ɣ lɛin (ar allan).\nAmarg amaynu iẓlin\nArram n "Ɛmmuri Mbark" ila yan udem iẓlin ɣ igr azawan amaziɣ. Nttan ay zwarn is yura timedyazin n umarg atrar zund tid akk ittuyssann n umedyaz Ali Azayku : zeɣ\nGiɣ adjar n tudrt ur iyyi tuqqr\nTusi yyi tg iyyi ɣ idammn n willi ddrnin\nGan itran inagan ɣ waḍân n tillas\nAyyur idrus iɣ ibidd ɣ imi n ignwan\nRbbi nniɣ is mmuddan fln aɣ ur nssin.\nMekli daɣ yurm tiyyat ggutnin n umarg amaziɣ d umarg n umaḍal. Yusi ɣ uḥwac, ɣ uhnaqqar, ɣ ujmak ; yarm arkkaz n ayt huwara, izri n, ɣ yat tasffift nnes, s iger n Jaz. Làmmuri, zeɣ lliɣ iman d tezwwit, sellaɣ nttan d tgitart nnes, ad isnulfu, ur ar ittales i tiyyat, ar ittekka f ijeddigen, ur djun rmin.\nYurar f tayri : (ahêbib lli tera tasa ur illi ɣid) ; d uzwag (tiwi ten a Muɣa s ifran n ddu wakal) ; d uluy (aluluy aɣ en mdêlx iseggwasen dlen ten s tgudîwin ; nekki gix ahyyâd ur salax ad allax) ; mekli yurar tamagit d wawal nnes amaziɣ (awal inu gan amaziɣ ur ten iri yan).\nTagara yad iswurri d kran yan ɣ Beljika af ad ad ifk udem azûran, lli bedda iwarga, mac ur t jun yufi, i tiyyat itɣliɣilen ɣ ugunes nnes zeɣ lliɣ ittut s "umariq" n umarg d uluyen.\nD tarabbut n Usman\nUsman urrind (1983)\nS tisfifin yaḍn n 45 n ussutl ɣ usgas n1976.\nAfulki (2006) iwaliwn n : Aḥmed Buzid\nD unaẓuṛ Ɛli Cuhad - (1999)\nAzmz irufan (1994)\nManzak inn (1993)\nSaqsa amanar (1992)\nJanvil (Gennevilliers) (1987)\nIggig n ssif (1984)\nAmnzuy ɣ ujddig (1983)\nMamnk ur yalla (1980)\nNkk dik an mun (1978)\nAnaẓuṛ amẓẓawan d izwarn tasut nns\nIssnti Ɛmmuṛi Mbaṛk amarg zɣ mẓẓiy nns, ifk ugṛḍ nns tiguriwin mmimnin i imsflidn d ugdud nns. Iswwuri s kigan n tzlitin iɣman ɣ tskla tamaziɣt tatrart. Mqqar ittawssan Ɛmmuṛi s uẓawan amaynu, amarg aqbur ur gis ifl. Tisfifin n ṛṛayṣ Lḥajj Blεid lli mi yuls ɣ isggʷasn n (90) s tmlda n usnfar lli tssnti tmawast n tussna bla tsmd t, gant tuggʷa mas yiws unaẓuṛ ad ɣ usmatti n talɣatin ad s dar tasutin n yimal.\nMnnawt tfras ad idra Ɛmmuṛi d Uzayku: ar akkʷ ttirin tizlit tatrart, d usin akkʷ unzgum n umarg amaziɣ d usbuɣlu nns. Inna Ɛmmuṛi ɣ yan umsawl mas ar nn ittafa ixf nns ɣ tmdyazin n Uzayku. Yufa gisnt aylli s ar isiggil : taguri immimn, talɣiwin yusin ur d imikk n intagn ɣ uswir amaḍlan ddfir n win tmazirt.\nTalɣatin n Uzayku lli yurar Ɛmmuṛi ggutnt, gant akkʷ tin tmaziɣt zqqaɣn, teṭṭaynt tiguriwin timzzitin, fkint tindi i wawal amaziɣ zun d tizlit n “Janbiyyi” lli igan talɣat tamɣlalt ɣ umzruy n umarag amaziɣ atrar. Tẓḍaṛ ad tsnfl addad n tzlit tamaziɣt s yan waddad lli tt yujjan ad nn tut s wayyawn nns ɣ yigr amaḍlan.\nƐmmuṛi inna ɣ unɣmis n « le Matin 2003 » f ulmuggar anamur n tzlit tartart -lli ɣ yiwi tasmɣurt tamzwarut- mas iga yat tmlda lli ɣ ar ittnmiggir yan ugdud n inaẓuṛn. Tiklit zwarn isyafa gis s uẓawan, s uḍṛiṣ n tlɣat, s wul nns yuyl ar ittirir: « myarɣ adlli ad didi ittirir ɣ trabbut inu smmus ar ṣḍiṣ n mddn ; ɣ tlɣat ad, urarɣ gis d uggʷar n 30 n ugmam amẓẓawan… »\nTannayt ad lli ifka Ɛmmuṛi tẓli s unmuggar anamur n tzlit tartart, macc mad iẓlin s tlɣat n «janbiyyi », inna fllas ɣ usays n « في البال أغنية » tiguriwin ad : « ufiɣ nn ɣ tzlit n janbiyyi aylli s ar siggilɣ. Timdyazin n Uzayku gan zun d iɣ ar tnt fllati ittara, ar nn gisnt ttafaɣ ixf inu ; lliɣ stiɣ talɣat ad, giɣ ɣ ixf inu yat twngimt : ad d gis ḍiɣ yat tnaɣa nna ur illan ɣ tsfifin inu timzwura. Asqsi iga t: manik s rad skrɣ abṭṭu amẓẓawan nns d manik s rad tt ssnkdɣ i ugdud, awiɣ taɣḍft nns… ayad akkʷ tamɣ t inn ɣ tzlit ad».\nMqqar tlla tɣnnant ngr inaẓuṛn imadrawn ɣ unmugar ad, tẓḍaṛ tlɣat n “Janbiyyi” ad tawi tasmɣurt tamzwarut n tzlit tanamurt tatrart ; aylli yakkan tamatart mas tẓḍaṛ tmaziɣt ad tskr adɣar nns ɣ yigr n umarg anamur, macc ad tili tnalit n wawnk, acku nttat ad iẓḍaṛn ad tsslkm aẓawan amaziɣ i tskʷfal attuynin ɣ uswir anamur nɣ amaḍlan.\nS uzgzl talɣat n ‘’Janbiyyi ‘’ munn gis ifrdisn ad lli tt yujjan ad tg talɣat n tasut :\nYura tt Uzayku, amara axatar, s yat tɣarast tatrart ɣ yat tizi lliɣ sul ijbbṛ umarg amaziɣ ɣ tɣarast nns tamyurant;\nIsmurg tt Ɛmmuṛi s yan ugṛḍ iḥlan d yat taqqayt d iṭṭayn tufrayin n wul;\nAbṭṭu n uẓawan nns iskr t unaẓuṛ Ḥmad Ɛinun;\nTska f tguri immimn yusin anzgum d tkrrayt n imzwag ayt darnɣ ɣ tagut n Bariz “Gennevilliers”;\nTsdandi tt trabbut tatrat n uẓawan lli iḍfaṛn i tmawast n tussna; ....\nTasmɣurt lli yiwi Ɛmmuṛi s tlɣat n “Janbiyyi” tga ɣar yat ɣ gr tsmɣurin yaḍnin. Talɣat n “Janbiyyi” tga yat ɣ gr tmdyazin yaḍnin. Talɣat lli f nmaggarn sin inmɣurn: yan ɣ yigr n uẓawan, wiss sin ɣ yigr n tmdyazt tartart.\nIzdayn n brra\n(fr) Imurig.net - Portail de la musique et culture amaziɣs Chleuhs avec biographie, une interview audio et des extraits de chansons de Ammouri Mbark\n(fr) Souss.com - Entretien avec le musicien Ammouri Mbark\n(fr) Biographie et entretien\nRetrieved from "https://incubator.wikimedia.org/w/index.php?title=Wp/shi/Ɛmmuri_Mbark&oldid=5043280"\nWp/shi/Imdyazn n umṛṛuk


url: =Ṭṭfen di lweεd-nsen: fukken lxedma uqbel 60 wussan\nΓER S Tabalansyant Tabiclamart Tabiẓut Tabulunit Taburtugit Tacinwaţ tamundarint (n zik) Tacinwaţ tamundarint (tushilt) Tacitungaţ n Malawi Tadanwaţ Tafantit Tafinwaţ Tafrikant Tagalisit Tagalwaţ Taglizit Tahiligaynunt Tahungarit Tajabunit Tajuṛjyaţ Takannadaţ Takazaxt Takinyaṛwandit Takirgizit Takirundit Takriyult n Hayti Takriyuţ Takurit Takusaţ Takṛuwatit Talalmanit Talbanit Talitunt Talitwanit Tamalayalamit Tamalayt Tamalgacit Tamharit Tamingrilyant Tanirlandit Tanuṛwijt Taqbaylit Tarumanit Tarusit Tasabadit Tasangalit Tasbenyulit Tasirbit Tasirbit (taṛumanit) Taswahilit Taswidit Tatankaranaţ Tatiluguţ Tawalist Tawigurt (s tira sirilik) Tayunanit (neγ Tagrikit) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačičiwaţ Taţungaţ Taţwanaţ Taεṛabt Taṛminit Taṛumit (neγ Tafṛansist) Taṣlubinit Taṭajikit Taṭaraskant Taṭayisyant Taṭaylundit Taṭelyanit Taṭurkit (neγ Taṭerkit) Taṭutunakt Tilukuţ Tindunisit Tisṭunit Tiwit Tukṛanit Turduţ Turumuţ\nAss n lǧemεa 5 yulyu 2013, tawacult n Bitil n Marikan tefṛeḥ mi tesla i lexbaṛ i d-yefka Anthony Morris, yellan d aεeggal n Wesqamu amwellah. Anthony Morris yenna-d: “Nestenya lkaɣeḍ ideg i newεed a nezzenz seţţa lbaṭimat i nesεa di Bruklin *, gar-asent tin yellan di 117 Adams Street akk-d tin i d-yezgan di 90 Sands Street. Lbiε n lbaṭimat uṭṭun 1 ar 5 iḥettem-aɣ a d-nessufeɣ ayen akk yellan deg-sent uqbel ad ineṣṣef ccheṛ n ɣuct n useggas-a.”\nD ṣṣeḥ, annect-a meṛṛa d lxedma meqqren nezzeh. Amḍiq i d-ḥeṛṛent xemsa lbaṭimat-agi yesεa lqider n 11 tikkal annar n ddabex n uḍar i ssexdamen di temliliyin tigraɣlanin (ger tmura)! Yerna lbaṭimat-agi iwulem a d-ţţuferrɣent di 60 wussan!\nXemsa lbaṭimat-agi, xilla n iseggasen nutenti ččuṛent d lemṭabεat akk-d tmacinin n welsaq. Meεna, di 2004, timacinin-agi meṛṛa wwin-tent ɣer Wulkil (Nuyuṛk).\nSeg yimiren, lbaṭimat-a uɣalent ṣelḥent i usexzen d uqeεεed n wayen yeţwaɣen. Srusuyen daɣen deg-sent dduzan n lebni, tiɣawsiwin n lbiru d wayen akk i ssexdamen deg imukan anda i bennun di Marikan akk-d tmura nniḍen.\nBac a d-ferrɣen lbaṭimat-agi di lweqt iqewwmen, yessefk a d-heggin ccɣel-agi akken ilaq. Di tazwara, ḥesben meṛṛa ayen i ssexznen deg-sent bac ad ẓren acu ara yenzen, acu ara yeţţuḍeggren d wayen ara yeqqimen. Mbeεd, ṭṭfen kra n leqrarat bac ad iţwaxdem kullec akken ilaq yerna s leḥder.\nIεeggalen n twacult n Bitil xedmen aṭas bac ad ifakk ccɣel-agi. Zzyada ɣef wannect-a, εerḍen-d 41 iwaziwen bac a sen-d-fken afus n lemεawna. Iwaziwen-a usan-d si mkul lǧiha n Marikan. Amur ameqran seg-sen d ilmeẓyen, ur zwiǧen ara yerna ǧehden. Qeblen a d-asen ad qqimen di Bitil seţţa ar εecṛa smanat; ǧǧan tiwaculin-nsen, leḥbab-nsen d lxedma-nsen. Acu is i ḥussen mi ţekkan di ccɣel-a?\nJordan, 21 n sna, yusa-d si Wacinṭun. Yenna-d: “Axiṛ lukan ḍelbeɣ a d-aseɣ ɣer da uqbel.”\nSteven, 20 n sna, yusa-d si Tikṣas. Yenna-d: “Ḥusseɣ amzun lliɣ deg yiwet n twacult tameqrant, ţ-ţaseεdit yerna ţ-ţaxeddamt, ţ-ţawacult i d-yekkan ddunit meṛṛa.”\nJustin, 23 n sna, yura-d imeslayen-agi: “Dagi, di Bitil, ḥusseɣ amzun deg wexxam-nneɣ i lliɣ. Lekyasa di leḥwayeǧ n ṛṛuḥ, tagmaţ akk-d leḥmala yellan dagi d ayen i gerrzen.”\nAdler, 20 n sna, iṛuḥ-ed si Burtu Riku. Yenna-d ayagi: “Iwεeṛ-iyi a d-kkreɣ ṣṣbeḥ zik, meεna rebḥeɣ-d kra n leḥbab i lebda.”\nWilliam, yesεan 21 n sna, yeḥka-d: “Seg wasmi i lliɣ d amecṭuḥ i ţmenniɣ a d-aseɣ ɣer Bitil. Γileɣ a d-afeɣ iman-iw amzun weḥd-i i lliɣ neɣ a yi-iεerqent akk, meεna ɣelṭeɣ di leḥsab-iw. Ussan i sεeddaɣ di Bitil d ussan ifazen akk i εaceɣ di ddunit-iw! Ar ɣur-i, ulac ayen i gifen annect-agi.”\nAmek ihi? Iwaziwen-agi yesεan leḥṛaṛa xedmen ccɣel-nsen di lweqt iqewwmen? Ih, fukken lxedma... di 55 wussan kan!\n^ § 2 Lbaṭima n tnezduɣin i d-yezgan di 90 Sands Street aţ-ţeţţuferreɣ di 2017.\nBitil d amkan ixulfen ɣef wiyaḍ meṛṛa. Ẓer anwi i d iεeggalen n Bitil yerna d acu i d leqsed-nsen.\nGguǧen si 117 Adams Street


url: =tavratt n usmekti\nHome Timetti Tavratt n usm...\nTavratt n usmekti n gma n tasa Lwennas Matub\nCfiɣ am assa , mi k id emlaleɣ yiwen wevrid kan, deg yiwen usarag ɣef tmaziɣt. Nnan i y id wid i yesvedden asarag nni, imi tesliḍ ad ttikkiɣ, segmi teɣriḍ idlisen iw, tevɣiḍ ad i yi d tiniḍ kra n wawalen. Ass nni tvaneḍ tettesteḥḥiḍ ayen din , armi ula d nek ggugmeɣ.\nA y ass amervuḥ n 24 di Yennayer 1956 i deg i d tluleḍ, a gma Lwenas MATUB, di taddert n Tewrirt n Musa Waɛmar.\nI lmend n lḥif i yenγan iqvayliyen sumata, seggwasmi i d tekcem Fransa d iserdasen is γer Tmurt n Iqvayliyen, aseggwas amcum n 1857, vava k am ivavaten niḍen yunag γer tmurt n Fransa deg useggwas n 1946, akken ad yaf axeddim d tedrimt s wayes ara yerfed tawacult is.\nA gma Lwenas, trebba k id setti k akw d yemma k taɛzizt, Nna Σaljiya. D nitenti i k id issekren. Di temẓi k tesmeḥsiseḍ as i yemma-k mara d tettawi cnawi nni n zik, ama deg iḍ mara d tezim i ukanun, ama deg uzal mara tili tetmahal di lexla, tẓeddem d isγaren, neγ tneqqec tivḥirin, am tulawin tiqvayliyin sumata.\nAsmi tewweḍeḍ 9 iseggwasen di lεemr ik, txedmeḍ adinan neɣ tagitart ik amezwaru s uvidun n zit n tkerust akw d lxiḍ . S yis i d tecniḍ « A Madame servi latay » yelan imiren mechuret. Xas akken tkecmeḍ s aɣervaz n Yemṛavḍen iṛumyen, maca aɣervaz yusa y ak d amzun d lḥevs.\nTesmenyifeḍ ad tesrusuyeḍ tixfet i yefrax, neγ ad tesmuquleḍ di tlawin i yetmahalen di lexlawi. Maca teriḍ asen tajmilt i yemṛavḍen agi urumi, s tin n lεez d lḥarma. Am keč am wiyaḍ, deg uɣervaz agi n sen i tevdiḍ tetnadiḍ ɣef yedles amazigh, ansi i d nekka, dacu i d amezruy nneγ.\nDinna i tḥuseḍ akken iwata aẓar ik d aqvayli.\nAsmi yefra tṛad mgal Fransa, tḥusseḍ am akken aselmed n taɛravt deg umkan n tmaziγt-taqvaylit d AΓURRU ! Si trad nni 1963-64 ger iqvayliyen d udavu azayri, tkerheḍ taɛravt amzun d qeḍran, acku teḥsiḍ d tameslayt agi i yak yeksen tutlay ik taqvaylit. Dɣa cwit akka tetaxreḍ d deg uγervaz, tevdiḍ tlemdeḍ s yiman ik.\nTezgiḍ teqqareḍ i medden : Ayen akw teseneḍ, tlemdeḍ t di temẓi k taleqaqt, sɣur seti k akw d yemma k, ama d timucuha, ama d cnawi uhuzu n lufanat, ama d inzan, timseɛraq neɣ isefra.\nAsmi i d tusiḍ γer Fransa deg useggawas 1978, am icenayen iqvayliyen deg ukud nni, tcennuḍ di leqhawi, acku dina i d etmektin iminigen tamurt taqvaylit, acku aṭas deg sen ǧan tilawin d waraw n sen di tmurt. Tenniḍ, dina i d emlaleḍ d ucenay niḍen Yidir. Ladɣa d neta i k iɛawnen akken ad d tesufeɣeḍ aḍevsi k amezwaru, « A y izem »\nDeg useggwas n 1980, teskecmeḍ akken iwata tasertit di cnawi k. Imiren i tebbeɛzeq tefsut imaziγenn 80. Akken a d tesekeneḍ tamestla i nek i tmeskanin i iḍeṛrun di tmurt n iqvayliyen, tuliḍ γer usayes n Olympia, s levsa n iserdasen, acku tevγiḍ ad d weriḍ tamurt n iqvayliyen tekcem di trad. Atas n wussan i teqim Tzeqqa n Olympia tečur armi d imi.\nDeg useggwas n 1981 tesufγeḍ d tizlit « Yeḥzen Lwad Aɛisi » i deg tjemεeḍ akw timsal yeḍran deg useggwas n 80. Ma yela di tmurt izayriyen, ewten fel ak neḥ, ur d tεeddiḍ ara ama di Radio ama di Tilizri.\nDeg usggwas n 1988, yela t-tedduḍ deg uvrid n Micli /Ain El Hamam akw d sin inelmaden, akken ad twezεem tiwreqtin ara yenecden iqvayliyen akken ad gen sin wusan n usunded i lmend n tmasla d imeskanen n Lzayer tamanaγt. As nni amcum, sqatɛen awen-d ijadarmiyen deg wevrid yetawin ar Micli. Ma d sin inelmaden nni cudden asen ifasen n sen, ma yela d keč a Lwenas, yewwet ik yiwen ujadarmi aεrav aḥraymi s 5 terṣasin n kalac, seg udem ar wudem. Ass nni qesden ad k enɣen. Imi ḥudden k ṣelaḥ igawawen d Jeddi Mangelat, teweteḍ sin iseggwasen di sviṭar d wamek tejiḍ. Maca ayagi yeǧa y ak d cwami.\nKra iseggwasen akken, as n 25 di ctember 1994, teliḍ akw d imeddukkal ik, di lqahwa deg yiwet n taddert, teḥkiḍ d ẓedmen d fel ak irevraven, wwin k ɣer teẓgi , ḥevsen k dina azal n 15 n wusan.\nAsmi i d tselkeḍ, teḥkiḍ d sɛeddan k di cṛaε ineslem, ḥetmen fel ak s lmut imi i teqqareḍ « NEK UR LLIΓ D AΣRAV, ΓURI AZREF UR TTILIΓ D INESLEM ». Segmi tamurt n iqvayliyen tekker tenhewwal, uɣalen serḥen ak id.\nMa yela d ass amcum n 25 di yunyu 1998, lejwahi n lweḥda u ɛecra (13h10) zweren ak d iserdasen ixeddaɛen ufiren, deg uvrid ger Tizi Ouzou d At Dwala. ran iman n sen d revrav. Telliḍ t-tedduḍ akw d tmeṭṭut ik d yestma-s s axam ik di taddert n Tewrir Musa, smaren 78 terṣaṣin γef tkeṛṛust ik, ewten k id s wazal n 5 terṣaṣin. Deg wakken i d-iḍan ifuḥanen, sufɣen k id si tkerṛust ik, smaren ak snat terṣaṣin yiwet s uli ik tayeḍ s aqeru y ik.\nYewweḍ lexvar imiren ɣer tudrin, ilmeẓyen iqvayliyen faqen ansi d ekkant akw tyitwin, effeɣen d s izenqan tɛeggiḍen: « POUVOIR ASSASSIN! POUVOIR ASSASSIN! »\nAzal n krad wusan, tamurt n iqvayliyen tenhewwal, nneɣlent d tudrin γer taddert ik ad ɛiwzen ɣef YIZEM AΓILAS. Tetwaneḍleḍ ass n 28 di yunyu refden k igiman d igiman n iqvayliyen . Ar assa n wussan, ttruḥun d igiman ttzuṛun d aẓekka k !\nUR YEZMIR YIWEN AD K YETTU A GMA LWENAS !\nASSA XAS GEN DI TALWIT !\nASSA TAGDUDA NNI TAQVAYLIT I TETTMENNIḌ ASMI TEQQAREḌ « IL FAUT UNE\nREPUBLIQUE KABYLE » LA TTVENNUN YEQVAYLIYEN YESSULIN DI YAL TIΓILT DI YAL TADDERT ANAY AQVALY.\nPrevious articleUr ten terri tmara!\nNext articleTimzizzelt tasklant Velâid At Âli\nmuh 25/06/2015 at 7:04 PM\nazul, zzgan mi d yekker wergaz deg nneγ ad azlen a t-nγen, maca Lwennas Maṭub xas iγav af allen, neccfa af awal is, tiktiwin is deg usefru kecment allaγ, yessken aγ-id avrid yessuffuγen timmunent i tmurt n Yeqvayliyen\nDda Hmed 25/06/2015 at 9:59 PM\ntanemmirt a Sakina yelha akken iwilem ayen idurid akka yef Matoub Lwennas. Dayen igerrzen maci d kra .\nQqim di tamlwit\nait ahmed 27/06/2015 at 7:31 AM\nTanemirt a Dda Hmed i wawalen agi i nek i yettaken afud i iggerzen\nYennuɣ d gma-s, yeǧǧa yemma-s\nAsirem s ucemmer iɣallen\nAɛebbuḍ ma yeččur, allaɣ yettuɣal d ilem


url: =Aselluf - Wikipedia, tasanayt tilellit\nAselluf (Assaɣ ussnan: Ixodida) d tafesna n tissisyin tizelfin, tafesna ayi tettwaglam-d sɣur William Elford Leach deg useggas n 1815. Alamma d useggas n 2010, tafesna ayi tegber seg 896 n telmas iṭṭafaren 3 n twaculin. Aselluf yettwassen s yismawen niden am Tazleft neɣ Tasreft.\nAfelafesna Parasitiformes (fr)\nIsellufen d tizelfin tijenṭazɣarin itessen idammen n tnaɣlalin.\n3 Tamamekt n tudert d umsider\n4 Allus n temhazt d umyaraw\n5 Isellufen d waṭṭanen\n6 Aselluf deg yidles\nTamamekt n tudert d umsiderẒreg\nAmur ameqran n telmas n tfesna ayi ttidirent deg Tferka d temrikt tagafant. Tilmas-a tessent idammen n iɣersiwen yerna ssenṭaṭent aṭṭanen s usiweṭ n idammen ittaddament seg imi-nsent seg umuddir ɣer wayed, dɣa aselluf izmer ad isumm ula d idammen n wemdan daɣen ma yella deg twennaṭ anda yettidir. S umata, isellufen ttilin deg wanda ittilin iɣersiwen anda tettili tuga d tmedkin akken i remmden s waṭas deg tefsut yakk d unebdu.\nAllus n temhazt d umyarawẒreg\nIsellufen d waṭṭanenẒreg\nAselluf deg yidlesẒreg\nMites and Ticks chapter in Tanegga n taggaẓt n twennaṭ n Marikan and Tasedawit n Florida/Institute of Food and Agricultural Sciences National Public Health Pesticide Applicator Training Manual on the UF/IFAS Featured Creatures Web site\nYettwakkes-d seg "https://kab.wikipedia.org/w/index.php?title=Aselluf&oldid=97602"\nAbeddel aneggaru di 12 Ctember 2020, ɣef 19:08\nAsebter-a yettwabeddel i tikkelt taneggarut ass n 12 Ctember 2020 ɣef 19:08.